“Kristo Amaanyi ga Katonda” | Funa Enkolagana\n1-3. (a) Ntiisa ki eyatuuka ku bayigirizwa nga bali ku Nnyanja y’e Ggaliraaya, era Yesu yakolawo ki? (b) Lwaki kituufu okuyita Yesu, “amaanyi ga Katonda”?\nABAYIGIRIZWA baatya nnyo. Bwe baali ku Nnyanja ey’e Ggaliraaya embuyaga ey’amaanyi yatandika okukunta. Awatali kubuusabuusa baali balabyeko ku mbuyaga nga bali ku nnyanja eno kubanga abamu ku bo baali bavubi abalina obumanyirivu. * (Matayo 4:18, 19) Naye eno yali ‘mbuyaga ya maanyi nnyo,’ era yasiikuula ennyanja. Abasajja abo baafuba nnyo okutereeza eryato lyabwe naye embuyaga yali ya maanyi nnyo. Amayengo g’ennyanja “gaayiika mu lyato,” era ne litandika okujjula amazzi. Wadde nga waaliwo akakyankalano ako, Yesu yali yeebase mu kiwenda, ng’akooye nnyo oluvannyuma lw’okuyigiriza ebibiina by’abantu. Olw’okuba obulamu bwabwe bwali mu kabi, abayigirizwa baamuzuukusa, ne bamugamba: “Mukama waffe, tulokole; tufa.”—Makko 4:35-38; Matayo 8:23-25.\n2 Yesu teyalina kutya kwonna. Nga mugumu, yaboggolera embuyaga n’ennyanja ng’agamba nti: “Sirika, teeka.” Amangu ago, embuyaga n’ennyanja ne bimuwulira; amayengo ne gakkakkana, era ennyanja ‘n’eteekera ddala.’ Abatume baatya nnyo ne bagamba: “Kale ono ye ani?” Mazima ddala musajja wa ngeri ki ayinza okuboggolera embuyaga n’ennyanja ng’alinga awabula omwana ow’eddalu?—Makko 4:39-41; Matayo 8:26, 27.\n3 Naye Yesu teyali muntu wa bulijjo. Amaanyi ga Yakuwa gaakolera mu Yesu mu ngeri ez’enjawulo. Bwe kityo, omutume Pawulo eyaluŋŋamizibwa, yamwogerako nga “Kristo amaanyi ga Katonda.” (1 Abakkolinso 1:24) Amaanyi ga Katonda geeyoleka gatya mu Yesu? Engeri Yesu gye yakozesaamu amaanyi ge ekwata etya ku bulamu bwaffe?\nAmaanyi g’Omwana wa Katonda Eyazaalibwa Omu Yekka\n4, 5. (a) Maanyi ki era buyinza ki Yakuwa bye yawa Omwana we eyazaalibwa omu yekka? (b) Omwana oyo yasobola atya okutuukiriza ebigendererwa bya Kitaawe eby’okutonda?\n4 Lowooza ku maanyi Yesu ge yalina nga tannafuuka muntu. Yakuwa yayoleka ‘amaanyi ge agataggwaawo’ bwe yatonda Omwana we eyazaalibwa omu yekka, ayitibwa Yesu Kristo. (Abaruumi 1:20, NW; Abakkolosaayi 1:15) Oluvannyuma lw’ekyo, Yakuwa yawa Omwana we amaanyi n’obuyinza bungi nnyo, asobole okutuukiriza ekigendererwa kya Katonda eky’okutonda. Baibuli eyogera bw’eti ku Mwana wa Katonda: “Ebintu byonna byakolebwa ku bw’oyo; era awataali ye [tewali] kintu na kimu ekyakolebwa.”—Yokaana 1:3.\n5 Kye tumanyi ku mulimu ogwo kitono nnyo ddala. Teeberezaamu amaanyi agaali geetaagisa okutonda obukadde n’obukadde bwa bamalayika, obuwumbi n’obuwumbi bw’ebibinja by’emmunyeenye, n’ensi erimu ebitonde ebiramu ebitali bimu. Okusobola okutuukiriza emirimu egyo, Omwana oyo eyazaalibwa omu yekka yali ayinza okukozesa amaanyi agasingayo mu butonde bwonna, kwe kugamba, omwoyo gwa Katonda omutukuvu. Omwana ono yafuna essanyu lingi mu kubeera Omukoza Omukulu, oyo Yakuwa gwe yakozesa okutonda ebintu ebirala byonna.—Engero 8:22-31.\n6. Oluvannyuma lw’okufa n’okuzuukira, Yesu yaweebwa buyinza ki?\n6 Omwana oyo eyazaalibwa omu yekka yali asobola okufuna amaanyi n’obuyinza ebisingawo? Oluvannyuma lw’okufa kwe n’okuzuukira, Yesu yagamba: “Mpeereddwa obuyinza bwonna mu ggulu ne ku nsi.” (Matayo 28:18) Yee, Yesu aweereddwa obuyinza okukozesa amaanyi ge mu butonde bwonna. Nga “Kabaka wa bakabaka, era Mukama w’abaami,” aweereddwa obuyinza ‘okuggyawo obufuzi bwonna n’amaanyi gonna n’obuyinza’—ebirabika n’ebitalabika—ebyekiise mu kkubo lya Kitaawe. (Okubikkulirwa 19:16; 1 Abakkolinso 15:24-26) Katonda ‘talina ky’atatadde wansi’ wa Yesu, okuggyako ye kennyini, Yakuwa.—Abaebbulaniya 2:8; 1 Abakkolinso 15:27.\n7. Lwaki tuyinza okuba abakakafu nti Yesu tagenda kukozesa bubi maanyi Yakuwa ge yamuwa?\n7 Twandyeraliikiridde nti Yesu ayinza okukozesa obubi obuyinza bwe? N’akatono! Yesu ayagala nnyo Kitaawe era tayinza kukola kintu kyonna ekimunyiiza. (Yokaana 8:29; 14:31) Yesu akimanyi bulungi nti Yakuwa takozesa bubi maanyi ge ag’ekitalo. Akirabye nti Yakuwa bulijjo ayagala ‘okukozesa amaanyi ge ku lw’abo abalina omutima ogutuukiridde gy’ali.’ (2 Ebyomumirembe 16:9) Mazima ddala, okufaananako Kitaawe, Yesu ayagala nnyo abantu, n’olwekyo tuli bakakafu nti ajja kukozesanga amaanyi ge okubaganyula. (Yokaana 13:1) Yesu ataddewo ekyokulabirako ekirungi ku nsonga eno. Ka twetegereze amaanyi ge yalina bwe yali ku nsi era n’engeri gye yagakozesaamu.\n8. Oluvannyuma lw’okufukibwako amafuta, amaanyi Yesu ge yaweebwa gamusobozesa kukola ki, era yagakozesa atya?\n8 Kirabika nti Yesu teyakola byamagero ng’akyali mwana muto e Nazaleesi. Naye bwe yabatizibwa mu 29 C.E., ng’aweza emyaka 30 egy’obukulu yatandika okukola eby’amagero. (Lukka 3:21-23) Baibuli etugamba: “Katonda bwe yamufukaako amafuta n’[o]mwoyo [o]mutukuvu n’amaanyi: yatambulanga ng’akola bulungi, ng’awonya bonna abaajoogebwanga Setaani.” (Ebikolwa 10:38) “Ng’akola bulungi”—ekyo tekiraga nti Yesu yakozesa bulungi amaanyi ge? Oluvannyuma lw’okufukibwako amafuta, ‘yafuuka nnabbi ow’amaanyi mu bye yakolanga ne bye yayogeranga.’—Lukka 24:19.\n9-11. (a) Emirundi egisinga obungi Yesu yayigiririza mu bifo ki, era yalina kusoomooza ki? (b) Lwaki ebibiina byewuunya engeri Yesu gye yayigirizaamu?\n9 Yesu yali atya ow’amaanyi mu bye yayogeranga? Emirundi egisinga obungi yayigiririzanga bweru mu kyangaala—ku mbalama z’ennyanja, ku nsozi, ku nguudo ne mu butale. (Makko 6:53-56; Lukka 5:1-3; 13:26) Abaali bamuwuliriza baalinga basobola okuvaawo singa bye yayogeranga byali tebibasikiriza. Mu biseera ebyo ng’ebitabo tebinnatandika kukubibwa, abaasiimanga ebyo bye yali ayogera, baabanga balina kubikwata bukusu. N’olwekyo, ebyo Yesu bye yayigiriza byali birina okuba nga bisikiriza, nga bitegeerekeka bulungi, era nga biyinza okujjukirwa amangu. Naye ekyo tekyali kizibu eri Yesu. Ng’ekyokulabirako, lowooza ku Kubuulira kwe okw’Oku Lusozi.\n10 Lumu ku makya mu 31 C.E., ekibiina ky’abantu kyakuŋŋaanira ku lusozi oluli okumpi n’Ennyanja y’e Ggaliraaya. Abamu baava mu Buyudaaya n’e Yerusaalemi, ebyali byesudde mayiro 60 oba 70 okuva ku Nnyanja y’e Ggaliraaya. Abalala baava ku lubalama lw’ennyanja y’e Ttuulo ne Sidoni, mu bukiika kkono. Abalwadde bangi beeyuna Yesu nga baagala okumukwatako, era n’abawonya bonna. Bwe yamala okuwonya abalwadde bonna, yatandika okuyigiriza. (Lukka 6:17-19) Bwe yamaliriza okwogera, beewuunya olw’ebyo bye baawulira. Lwaki?\n11 Nga wayiseewo emyaka, omu ku baawulira okubuulira okwo yagamba: “Ebibiina ne byewuunya okuyigiriza kwe: kubanga yabayigiriza nga nnannyini buyinza.” (Matayo 7:28, 29) Yesu yayogeranga n’obuyinza. Yayogeranga mu linnya lya Katonda era bye yayigiriza yabyesigamyanga ku Kigambo kya Katonda. (Yokaana 7:16) Yesu bye yayogeranga byali bitegeerekeka bulungi, bisikiriza era nga bya magezi. Bye yayogera byalaga nti asobola okutuuka ku nsonga enkulu ne ku mitima gy’abamuwuliriza. Yabayigiriza engeri y’okuzuulamu essanyu, okusaba, okunoonya Obwakabaka bwa Katonda, era n’okweteekerateekera obulungi ebiseera eby’omu maaso. (Matayo 5:3–7:27) Ebigambo bye yayogera byasikirizanga abo abaali baagala amazima n’obutuukirivu. Abalinga abo baali beetegefu ‘okwefiiriza’ byonna basobole okumugoberera. (Matayo 16:24; Lukka 5:10, 11) Obwo nga bujulizi bwa maanyi obulaga amaanyi g’ebyo Yesu bye yayogera!\n‘Wa Maanyi mu Bye Yakola’\n12, 13. Mu ngeri ki Yesu gye yali ‘ow’amaanyi mu bye yakola,’ era yakola byamagero ki?\n12 Era Yesu yali ‘wa maanyi mu bye yakola.’ (Lukka 24:19) Enjiri zoogera ku byamagero bye yakola ebisoba mu 30, byonna nga yabikola mu ‘maanyi ga Yakuwa.’ * (Lukka 5:17) Ebyamagero Yesu bye yakola byakwata ku nkumi n’enkumi z’abantu. Ng’ekyokulabirako, ebyamagero bibiri byokka, okuliisa abasajja 5,000 ate oluvannyuma abalala 4,000, ‘nga totaddeko bakazi n’abaana,’ byakwata ku bantu nga 20,000!—Matayo 14:13-21; 15:32-38.\n‘Baalaba Yesu ng’atambulira ku nnyanja’\n13 Yesu yakola ebyamagero ebitali bimu. Yalina obuyinza ku badayimooni, ng’abagoba awatali buzibu bwonna. (Lukka 9:37-43) Yalina obuyinza ku bintu, gamba ng’okufuula amazzi enviinyo. (Yokaana 2:1-11) Era kyewuunyisa nnyo abayigirizwa be bwe yatambulira ku Nnyanja ey’e Ggaliraaya. (Yokaana 6:18, 19) Yalina obuyinza ku bulwadde, ng’awonya endwadde eza buli kika. (Makko 3:1-5; Yokaana 4:46-54) Yawonyanga abantu mu ngeri ezitali zimu. Abamu yabawonya nga bali wala okuva we yali, ate abalala yabakwatangako bukwasi ne bawona. (Matayo 8:2, 3, 5-13) Abamu baawonyezebwa mbagirawo, ate abalala mpolampola.—Makko 8:22-25; Lukka 8:43, 44.\n14. Yesu yalaga atya nti alina obuyinza ku kufa?\n14 Era Yesu yalina amaanyi ku kufa. Yazuukiza abantu basatu: yazuukiza omwana ow’emyaka 12 n’amuddiza bazadde be, yazuukiza omwana wa nnamwandu, ne Lazaalo. (Lukka 7:11-15; 8:49-56; Yokaana 11:38-44) Yesu yali asobola okuzuukiza abantu mu buli mbeera. Yazuukiza omuwala ow’emyaka 12 nga waakayitawo ekiseera kitono ng’omuwala oyo amaze okufa. Yazuukiza mutabani wa nnamwandu nga bamutwala okumuziika, ku lunaku lwennyini lwe yafiirako. Era yazuukiza Lazaalo eyali amaze ennaku nnya nga mufu.\nYakozesa Amaanyi nga Teyeerowoozaako, n’Obuvunaanyizibwa era ng’Afaayo ku Balala\n15, 16. Bujulizi ki obulaga nti Yesu teyeerowoozangako yekka ng’akozesa amaanyi ge?\n15 Oyinza okuteeberezamu bwe kyandibadde singa amaanyi Yesu ge yalina omufuzi atatuukiridde ye yagalina? Naye Yesu teyalina kibi. (1 Peetero 2:22) Teyalina mwoyo gwa kwerowoozaako na mululu, ebireetera abantu abatatuukiridde okukozesa obuyinza bwabwe okulumya abalala.\n16 Yesu teyeerowoozangako yekka ng’akozesa amaanyi ge, era teyagakozesanga kuganyula ye kennyini. Enjala bwe yali emuluma, yagaana okufuula amayinja emmere. (Matayo 4:1-4) Ebintu ebitono bye yalina byalaga nti teyakozesa maanyi ge asobole okwefunira ebintu. (Matayo 8:20) Waliwo obujulizi obulala obulaga nti teyeerowoozaako yekka ng’akola ebyamagero. Bwe yakolanga ebyamagero, yabangako kye yeefiiriza. Bwe yawonyanga abalwadde, amaanyi gaamuvangamu. Wadde ng’awonyezza omuntu omu, yategeeranga nti amaanyi gamuvuddemu. (Makko 5:25-34) Kyokka, yaleka ebibiina by’abantu okumukwatako, era ne bawona. (Lukka 6:19) Ogwo nga gwali mwoyo ogw’obuteerowoozaako!\n17. Yesu yakozesa atya amaanyi ge mu ngeri ey’obuvunaanyizibwa?\n17 Yesu yakozesa amaanyi ge mu ngeri ey’obuvunaanyizibwa. Teyakola byamagero olw’okweraga obwerazi. (Matayo 4:5-7) Teyali mwetegefu kukola byamagero okusobola okusanyusa obusanyusa Kerode. (Lukka 23:8, 9) Mu kifo ky’okumanyisa bonna nti wa maanyi, emirundi mingi Yesu yategeezanga abo be yabanga awonyezza obutabuulirako muntu yenna. (Makko 5:43; 7:36) Teyayagala bantu kumanya bimukwatako nga basinziira ku bye bawulira ebicamuukiriza.—Matayo 12:15-19.\n18-20. (a) Kiki ekyakubirizanga Yesu okukozesa amaanyi ge? (b) Olowooza otya ku ngeri Yesu gye yawonyamu kiggala omu?\n18 Omusajja ono ow’amaanyi, Yesu, yali wa njawulo nnyo okuva ku bafuzi abakozesezza obuyinza bwabwe nga tebafaayo n’akamu ku byetaago n’okubonaabona kw’abalala. Yesu yali afaayo ku bantu. Yakwatibwako nnyo bwe yalabanga ababonaabona ne kiba nti yabangako ky’akolawo okubayamba. (Matayo 14:14) Yafangayo nnyo ku nneewulira yaabwe n’ebyetaago byabwe, era ekyo kirina kye kyakola ku ngeri gye yakozesangamu amaanyi ge. Ekyokulabirako kimu ekibuguumiriza ennyo kisangibwa mu Makko 7:31-37.\n19 Ku mulundi guno, ebibiina by’abantu byajja eri Yesu ne bimuleetera abalwadde bangi, era bonna n’abawonya. (Matayo 15:29, 30) Naye waaliwo omusajja Yesu gwe yafaako mu ngeri ey’enjawulo. Omusajja yali kiggala era nga kumpi tasobola kwogera. Yesu ateekwa okuba nga yakitegeera nti omusajja ono yali awulira ensonyi oba nga yeetya. N’olwekyo, yamutwala mu kifo ekyesudde akabanga, awatali bantu. Awo Yesu n’akozesa obubonero okulaga omusajja oyo kye yali agenda okukola. ‘Yassa engalo mu matu g’omusajja oyo, n’awanda amalusu, era n’amukwata ku lulimi.’ * (Makko 7:33) Ekyaddako, Yesu yatunula waggulu mu ggulu n’asinda ng’asaba. Ebikolwa ebyo byalaga omusajja nti, ‘Kye ŋŋenda okukukolera kyesigamye ku maanyi ga Katonda.’ Mu nkomerero, Yesu yagamba: “Zibuka.” (Makko 7:34) Awo, omusajja n’addamu okuwulira, era n’atandika okwogera obulungi.\n20 Nga kizzaamu nnyo amaanyi okumanya nti ne bwe yali ng’akozesa amaanyi ga Katonda okuwonya ababonaabona, Yesu yafangayo ku nneewulira yaabwe! Tekizzaamu nnyo amaanyi okumanya nti Yakuwa atadde Obwakabaka bwa Masiya mu mikono gy’Omufuzi afaayo ennyo bw’atyo ku bantu?\nByayoleka Ebintu Ebinaabaawo mu Maaso\n21, 22. (a) Ebyamagero bya Yesu byali byoleka ki? (b) Olw’okuba Yesu alina obuyinza ku maanyi g’obutonde, kiki kye tuyinza okusuubira wansi w’obufuzi bw’Obwakabaka bwe?\n21 Ebyamagero Yesu bye yakola ku nsi byali bisonga ku mikisa egy’ekitalo egiribaawo mu bufuzi bwe. Mu nsi ya Katonda empya, Yesu ajja kuddamu okukola ebyamagero, ku luno, mu nsi yonna! Lowooza ku bimu ku bintu ebisanyusa ebijja mu maaso.\n22 Yesu ajja kuzza buggya embeera y’ebitonde byonna ebiri ku nsi. Jjukira nti yalaga obuyinza ku maanyi g’obutonde ng’akkakkanya embuyaga. N’olwekyo, wansi w’obufuzi bw’Obwakabaka bwa Kristo, abantu tekiribeetaagisa kutya musisi, embuyaga ez’amaanyi, ensozi eziwandula omuliro n’obutyabaga obulala ng’obwo. Okuva Yesu bw’ali Omukoza Omukulu Yakuwa gwe yakozesa okutonda ensi n’obulamu obugiriko, amanyi bulungi byonna ebigikwatako. Asobola okukozesa ebigiriko mu ngeri ennungi. Wansi w’obufuzi bwe, ensi yonna ejja kufuulibwa Olusuku lwa Katonda.—Lukka 23:43.\n23. Nga Kabaka, Yesu alikola atya ku byetaago by’abantu?\n23 Ate kiri kitya ku byetaago by’abantu? Yesu okuba nti yasobola okuliisa enkumi n’enkumi ng’akozesa eby’okulya ebitono, kitukakasa nti mu bufuzi bwe tewaliba njala. Mazima ddala, emmere eri mu bungi, bw’egabanyizibwa mu bwenkanya, njala eggweerawo ddala. (Zabbuli 72:16) Obuyinza bwe yalina ku ndwadde butulaga nti abalwadde, bamuzibe, bakiggala, n’abalema bajja kuwonyezebwa ddala, obutaddamu kulwala nate. (Isaaya 33:24; 35:5, 6) Okuba nti yazuukiza abafu kikakasa nti mu buyinza bwe nga Kabaka mu ggulu, ajja kuzuukiza obukadde n’obukadde bw’abantu Kitaawe b’ajjukira.—Yokaana 5:28, 29.\n24. Nga tufumiitiriza ku maanyi ga Yesu, kiki kye twandijjukiddenga, era lwaki?\n24 Nga tufumiitiriza ku maanyi ga Yesu, tukijjukire nti Omwana ono akoppa Kitaawe mu bujjuvu. (Yokaana 14:9) N’olwekyo, engeri Yesu gye yakozesaamu amaanyi etulaga bulungi engeri Yakuwa gy’akozesaamu amaanyi ge. Ng’ekyokulabirako, lowooza ku ngeri ey’ekisa Yesu gye yawonyamu omugenge. Olw’obusaasizi, Yesu yagolola omukono gwe n’akwata ku musajja oyo n’agamba: “Njagala.” (Makko 1:40-42) Okusinziira ku byaliwo ng’ebyo, Yakuwa aba atugamba, ‘Eyo ye ngeri gye nkozesaamu amaanyi gange!’ Tokubirizibwa munda yo okutendereza Katonda omuyinza w’ebintu byonna n’okumwebaza olw’okuba akozesa amaanyi ge mu ngeri ng’eyo ey’okwagala?\n^ lup. 1 Ennyanja y’e Ggaliraaya etera okubaako embuyaga ezijja embagirawo. Olw’okuba ennyanja eyo yali wansi nnyo ng’ogigeraageranyizza n’agayanja aganene (ffuuti nga 700), empewo eri waggulu waayo ebuguma okusinga ey’omu kitundu ekyetooloddewo, era kino kireetawo enkyukakyuka mu ngeri empewo gy’etambulamu. Embuyaga ez’amaanyi ziva ku Lusozi Kerumooni ne zikka mu Kiwonvu kya Yoludaani, ekiri ebukiika kkono. Obudde obubadde obuteefu buyinza okukyuka amangu ago ne wajjawo embuyaga ez’amaanyi.\n^ lup. 12 Okugatta ku ekyo, emirundi egimu, Enjiri zoogera ku byamagero bingi ebiba bikoleddwa mu kiseera kye kimu. Ng’ekyokulabirako, lumu “ekibuga kyonna” kyajja okumulaba, era n’awonya “bangi” ku bo abaali abalwadde.—Makko 1:32-34.\n^ lup. 19 Okuwanda amalusu kaali kabonero oba ngeri ya kuwonya eyakkirizibwanga Abayudaaya n’Ab’amawanga, era ebiwandiiko bya balabbi byalaga nti amalusu gaakozesebwanga okuwonya. Yesu ayinza okuba nga yawanda amalusu okulaga omusajja oyo nti yali agenda kumuwonya. Kyokka, Yesu yali teyeeyambisa malusu kuwonya.\nIsaaya 11:1-5 Yesu ayoleka atya ‘omwoyo ogw’amaanyi,’ era lwaki twandyesize obufuzi bwe?\nMakko 2:1-12 Ebyamagero Yesu bye yakola biraga nti yaweebwa buyinza ki?\nYokaana 6:25-27 Wadde nga Yesu yakolanga ku byetaago by’abantu mu ngeri ey’ekyamagero, kiki ekyali ekiruubirirwa ekikulu mu buweereza bwe?\nYokaana 12:37-43 Lwaki abamu, wadde nga baalaba ku byamagero bya Yesu tebaamukkiriza, era kiki kye tuyinza okuyigira ku kino?\n“Obwakabaka Bwo Bujje”—Naye Bunajja Ddi?\nTukakasiza ku ki nti ensi ya Sitaani eneetera okuzikirizibwa?


Bukedde Online - Museveni amalirizza olw'e Birembo\nMuseveni amalirizza olw'e Birembo\nTrump asazeewo bateese ne Iran\nAdded 10th January 2020\nPULEZIDENTI Museveni amazeeko kkiromita 195 mu kutambula kw’amazeeko ennaku mukaaga. Okutambula kuno okwatandika ku Lwomukaaga okuva e Galamba mu disitulikiti y’e Wakiso kwetabyemu abantu bangi abaatambudde okumala ennaku omukaaga okutuuka e Birembo mu disitulikiti ye Kakumiro eggulo ku Lwokuna.\nMuseveni n’abamu ku be yatambudde nabo kkiromita 195 mu lugendo lw’e Birembo.\nPULEZIDENTI Museveni amazeeko kkiromita 195 mu kutambula kw'amazeeko ennaku mukaaga. Okutambula kuno okwatandika ku Lwomukaaga okuva e Galamba mu disitulikiti y'e Wakiso kwetabyemu abantu bangi abaatambudde okumala ennaku omukaaga okutuuka e Birembo mu disitulikiti ye Kakumiro eggulo ku Lwokuna.\nLyabadde ssanyu jjereere mu batuuze be Kakumiro abaakungaanye ku makubo nga beesibye\nessanja ku mitwe n'abalala nga bakutte ebipande bya Museveni mu ngeri y'okumulaga obuwagizi.\nOkutambula kuno kwabaddemu okuwalampa ensozi n'okubuuka emigga n'obuwonvu,\nera abamu obwedda balabika nga bakooye, ate abalala nga bafuna entambula ennyangu\nn'ebasomosa okubatuusa mu kifo ekiba kiddako Pulezidenti w'aba agenda okwogererako eri abantu.\nEbimu ku bitundu bye bayiseemu okuva e Wakiso mulimu; Nakaseke, Mubende, Kiboga, Mityana, Kassanda okutuuka e Birembo - Kakumiro mu Bunyoro.\nYonna Pulezidenti gy'ayise abantu babadde bamwaniriza mu bungi nga bwe bamunnyonnyola\nebizibu ebibanyiga omuli,amasomero amabi, enguudo ezirimu ebinnya, ssente z'akasiimo\nAbamu ku baana b'abaazirwanako nga bali ne Pulezidenti Museveni e Butorogo mu disitulikiti y'e Mubende.\nEky'okusisinkana abaazirwanako kyasanyusizza Museveni n'ategeeza nti kimuyambye okulaba abantu b'aludde okusisinkana n'okwongera okumanya embeera gye balimu.\n"Bye mumbuulidde bigenda kunnyamba okutereeza ebibadde bitambula bulungi kuba nsisinkanye abantu abeetaba mu lutalo olwaleeta Gavumenti ya NRM mu buyinza," bwe yayogedde ng'ali e Nakaseke.\nMu kulwana baakozesa nnyo akakodyo k'okuwamba ebyokulwanyisa okuva ku baserikale ba Gavumenti era nga we baatuukira olwa Januray 9, 1985 baali bawezezza ebyokulwanyisa 650 omwali emmundu n'ebyokulwanyisa ebirala.\nAbasinga abaatambudde baabadde bavubuka obwedda pulezidenti b'ayita ‘abazzukulu' nga baafunye omukisa okusomesebwa okuva mu balwanyi abenjawulo engeri olutalo gye lwatambulamu.\nLydia Kalemeera, akulira abavubuka ba NRM e Mityana yatender ezza abaazirwanako n'agamba nti obukoowu bw'awulira akakasizza nti ddala beewaayo okununula eggwanga.\nMalik Kiberu eyavudde e Mukono yagambye nti ng'abavubuka baafunye omukisa okulambula n'okumanya ebintu bye babadde tebamanyi ku lutalo olwaleeta NRM mu buyinza.\nAbaatambudde baasooka kukuhhaanira ku kisaawe ky'eggwanga e Kololo ku Lwokutaano lwa wiiki ewedde ne baluhhamizibwa ku bintu bye baalina okugoberera nga batambula. Abantu ab'ebiti eby'enjawulo okuli bannabyabufuzi ku mitendera egy'enjawulo, abayimbi okuli; Daniel Kazibwe (Ragga Dee), Hassan Ndugga, Michael Mugwanya (DJ Michael), Catherine Kusasira, Full Figure n'abalala bangi.\nEbyokwerinda bibadde gguluggulu yonna gye baatambulidde nga kubaddeko n'emmotoka\nza ambyulensi ezibadde zitambula okuyamba ababa bafunye obuzibu.\nOlwaleero ku Lwokutaano gwe mukolo omutongole ogukomekkereza okutambula nga gwakubeera Birembo mu Kakumiro.\nEnfa ya mwannyina wa Fr. Musaala etabudde aba ffamire\nMutabani wa Kibijjigiri afunye obufaaza n'asambira waggulu ng'ejjanzi\nEklezia eyimirizza Anthony Musaala ku bwa Faaza


Bukedde Online - Olulimi lw’omuzadde lutonzi\nOlulimi lw’omuzadde lutonzi\nEyansuubiza okumpasa tabiriiko\nOmukyala ali mu maka, weegendereze ebivumo by’ovuma abaana bo. Kubanga olulimi lw'omuzadde lutonzi. Ebyo by’obavuma bajja kubifuuka obudde bukuddugaalirire. Omwana ayasa bwasa ekikopo n'omutegeeza bw’atalina magezi. Amagezi ago gajja kumubula olabe ate bw’aboonaabona mu nsi eno.\nMunnange ggwe omukyala ali mu maka, weegendereze ebivumo by’ovuma abaana bo. Kubanga olulimi lw'omuzadde lutonzi. Ebyo by’obavuma bajja kubifuuka obudde bukuddugaalirire. Omwana ayasa bwasa ekikopo n'omutegeeza bw’atalina magezi. Amagezi ago gajja kumubula olabe ate bw’aboonaabona mu nsi eno.\nEra bwe kityo ne ku by’oyogera ku balo. Olwokuba agenze nga talese ssente za kameeza, n’oyomba n'okomayo nga bw’olaamiriza nti ye ssinga kifiiriddeyo gye kiraze. Nga n'omusajja gwe wafumbirwa otandise okumuyita ekisajja. oba akasajja. Munnage nno kajja kufuuka. Omusajja ayavuwale ssente zimubule nga ggwe oleese ekizibu.\nNaawe omusajja bwotyo. Ebyo by’ojerega mukyala wo kubanga wakwanye, bijja kuloka abifuuke. Mukyalawo n'omuyita ekikazi. Ajja kufuuka olabe ensi bw’ekuddugalirira.\nKale obusungu bubaawo naye olulimi mulwegendereze. Omukyala obeera otya ne banno eyo mu bibiina gye mukungaanira, balo n'akuba essimu n'olaalika banno ng’oyogera nti,"kaakano kankubira...!" Wamufumbirwa tomulaba? Ate ku basajja mumanyi n'okutuuma bakyala bammwe amannya ge muwandiika mu ssimu. Mukyala wo n'omusevinga mu ssimu nga; Walaala, Muyombi, Ttabbu n’ebirala. Amannya gano ge mutuuma abaagalwa bammwe mubeera nga abalaamiriza beeyongerere ddala bafuuke ekyo.\nSo ng'ate bw’oba omwagalwawo mu ssimu omusevinze nga Swiiti, era ajja kweyongera okufuuka swiiti. Naawe taata w’abaana awaka bwe bakuyita Muzeeyi, kikwongera ku buwangaazi kubanga baba balaamiriza okaddiwe.\nWaliwo amannya agayinza okuloongoosa laavu yammwe. Balo n'omuyita amannya nga; Owekitalo, munnange era ajja kwongera okufuuka ow'ekitalo. Waliwo omukyala alina bba avuga Boda naye amuyita Musawo, kubanga ye musawo we.\nAbakyala abamu bakikola bulungi, abaana baabwe ne babapaatiikako amannya g’abasambi b'omupiira abamaanyi. Abalala abaana baabwe babapaatiikako amannya g'abantu abamaanyi mu nsi nga Obama. Munnange era omwana ajja kuyitimuka nga nannyini linnya eryo.\nNaye bw’otandika okumuyita kabbira kubanga omukutte ng'abba sukaali olw'olumu, oba omusuula mu nvuba y'okubeerera ddala omubbii.\nKale abazadde mwegendereze ensonga eno.


Bukedde Online - Ebibuuzo 20 ebyebuuzibwa ku baakwatiddwa mu muzikiti\nKkooti egobye egimu ku misango egyaggulwa ku bali ku gwa Kaweesi...\nBoofiisa ba poliisi Muhangi ne Anguma kkooti ebayimbudde\n‘Mukebere nnamba z’essimu okuzuula oba ziri mu mannya gammwe’...\nEkyabadde mu ntujjo ya ‘Floral & Cocktail Party’ e Munyonyo\nEbibuuzo 20 ebyebuuzibwa ku baakwatiddwa mu muzikiti\nBakutte emmotoka endala 3 ku bya Magara\nPoliisi esuuzizza ababbi ekibundu ekikolerere...\nAdded 4th May 2018\nAbaserikale nga bakuuma ekifo awabadde omuzikiti gw’Abasiraamu b’omu Kisenyi.\nEBIBUUZO bingi abantu bye baagala poliisi eyanukule ku by’omuzikiti oguliraanye akatale ka Usafi ogwazindiddwa amagye ne poliisi abantu babiri ne battibwa n’abalala abasoba mu 30 ne bakwatibwa n’ebissi eby’enjawulo. Poliisi yanunudde abakazi 18 n’abaana 94, okusinziira ku poliisi nga mu kiseera kino abaana abasoba mu 40 banoonyezebwa nga kigambibwa nti baabulira mu mukiziti guno.\n1. Buli muntu yeebuuza abantu abaakwatiddwa baabadde bayeekera oba batujju ng’ebitongole byokwerinda bwe bigamba. Lwaki poliisi kigitwalidde emyaka musanvu okutegeera obulabe bw’omuzikiti guno ogutunudde mu poliisi ya Luzige eri ebusukka kkubo?\n2. Sheikh Ibrahim Kimera agambibwa okutandika omuzikiti ogwasanyiziddwawo lwaki yamaze kufa ate ebitongole byokwerinda ne birumba omuzikiti gwe ku lunaku lwennyini. Wandiba nga waliwo abantu abaagala okwezza ettaka lino nga bwe kirudde nga kiwulirwa nti waliwo abagagga abalyegwanyiza era abaludde nga batawaanya Kimera.\n3. Kimera bwe yafudde, kigambibwa nti omulambo gwe okuva mu ddwaaliro e Kiruddu gwawerekeddwako kabangali z’abajaasi bbiri okumutuusa mu limbo y’Abasiraamu e Nkoowe gye yaziikiddwa. Atabadde mujaasi kiki ekyamuweesezza obukuumi obwo bwonna?\n4. Bwe kiba nga ddala omuzikiti guno gubadde guwandiika abatujju, lwaki babadde baasalawo okukikolera mu kibuga wakati. Obuvumu babadde babuggyawa oba babaddeko abanene abababikkirira?\n5. Waliwo abazadde abalumiriza nti omuzikiti guno gwabuliramu abaana baabwe, naye kisoboka okuba ng’abaana baababulako ne banoonya ne babivaako oba balina kye bamanyi?\n6. Abantu abasinga Bukedde be yayogeddeko nabo abalumiriza nti baabulwako abaana baabwe, tewali alina nnamba kwe yaloopa musango. Beewolereza nti obupapula kwe baawandiika ennamba z’omusango baabulese mu nnyumba mwe babadde basula okumpi n’omuzikiti. Naye ddala kisoboka?\n7. Lwaki n’okutuusa kati poliisi ekyalemeddwa okuvaayo n’eyogera amannya g’abantu ababiri abaafiiridde mu bulumbaganyi ku muzikiti. Obutafaanagana nga bulijjo bwe babatwala mu ddwaaliro e Mulago, baagambye nti emirambo gikyali mu mikono gyabwe? Kisoboka okuba ng’omuwendo gusinga ku gumanyiddwa? 8.Abatuuze balumiriza nti bazze baloopera poliisi ebikolobero ku muzikiti guno ng’emirundi mingi baatuukirirako n’omuduumizi wa poliisi mu ggwanga.\nLwaki poliisi teyafaayo?. 9. Omuzikiti gwa Usafi si gwe gusoose okulumbibwa poliisi n’etegeeza nga bw’ekwatiddeyo ebissi, kyokka gye biggweera ng’omusango gukomye mu bbanga. Omuzikiti gw’e Kiwatule ne Nakasero gyalumbibwako era poliisi n’etegeeza nti yali esanzeeyo ebissi naye gye byakoma teri amanyiiyo?\n10. Lwaki poliisi eyanguyiriza okusiba buli muntu gwe baba bakutte ku batujju oba abayeekera ba ADF, abaali bakulemberwa Jamil Mukulu? 11. Kiki ekigaanye abakulembeze b’Obusiraamu e Kibuli ne Old Kampala okubeerako kye boogera ku mbeera y’okulumba omuzikiti. Lwaki tebakivumirira oba okulaga okunyolwa olwa Basiraamu okulumbibwa entakera?.\n12. Musa Muleme, ssentebe wa Luzige Zooni awaamenyeddwa omuzikiti agamba nti buli ab’ebyokwerinda lwe bajja bamala kwaza oluvannyuma ne bamuyita ateeke omukono ku bintu bye bazudde. Lwaki baaza ng’abakulembeze tebaliiwo? 13. Ddala Gavumenti efuddeyo ku bantu abangi ababeera mu bitundu nga Kisenyi nga boogera ennimi ezitamanyiddwa mu ggwanga. Watya ng’abantu bano beekobaanye ne bakola ekintu nga bawuliziganya bokka na bokka?\n14. Emyaka omusaanvu omuzikiti guno gye gumaze n’ebikolobero ebigubaddemu nga bwe biwulirwa bikuleetera okulowooza nti mu ggwanga temukyali bambega. Buli kitundu kirimu ba DISO, GISO n’abalala, ddala bakola mulimu ki?\n15. Emmundu; Okuleka okuzoogerako nti abatujju baazirina, poliisi tennavaayo mu bulambulukufu kulaga zaali mmeka, za kika ki, zaalimu amasasi ameka, zabbibwa mu bitongole ki oba baazifuna mu makubo ki?\n16. Bo abajaasi aboogerwako nti be baalina emmundu zino be b’ani, nabo baali kitundu ku batujju aboogerwako oba baali ba mbega nga okuyingira nazo kaali katego bakwatireko abaali mu muzikiti n’okukkirizisa abalabi nti ddala baali batujju?\n17. Abantu abamu batankana ekyatta Kimera kuba okulwala kwe batono abaakutegeerako era abamu balowooza nti okufa kwe kwandiba n’akakwate ku byaddiridde?\n18. Ani abadde ateeka ssente mu kabinja kano ?\nPoliisi egamba nti abaabadde baddukanya ekifo kyebafuuzizza, babadde tebakoma ku kya kubuulira njiri ya Busiraamu, wabula b\nabadde bajjanjabirawo n’abantu. Ani abadde avujjirira abantu bano ssente ?\n19. Ng’aggyeeko omuzikiti gwalumbiddwa, bifo ki ebirala, ebibadde n’akakwate ku bibadde bikolebwa mu kifo kino? Bisangibwa wa, b’ani ababiddukanya, era bafuniramu wa? Abagambibwa okuba abatujju kisoboka okuba nga babadde bakola bokka?\n20. Lwaki poliisi abaserikale beeyogerako nti baalumiziddwa mu kulwanagana teboogera?\nKkooti egobye egimu ku misango egyaggulwa ku bali ku gwa Kaweesi\n‘Mukebere nnamba z’essimu okuzuula oba ziri mu mannya gammwe’\nSuudiman ayabise n’agoba muka kitaawe mu nnyumba: Asula mu kazigo n’abavubuka 6!!\nOmusango gwa Kirumira guzzeemu obulippo\nPoliisi ezudde bwiino ku abadde akulira omuzikiti gw'omu Kisenyi\nKkooti egobye egimu ku misango...\nKKOOTI y’e Nakawa egobye omusango gw’obuyeekera ogwali gwaggulwa ku basajja 14 abagam- bibwa nti beenyigira mu...\nBoofiisa ba poliisi Muhangi ne...\nEYALI akulira ekitongole kya Flying Squad, Herbert Muhangi abadde amaze emyaka ebiri mu kkomera ng’avunaanibwa...\n‘Mukebere nnamba z’essimu okuzuula...\nAKAKIIKO akavunaanyizibwa ku by’empuliziganya mu ggwanga aka Uganda Communication Commission (UCC) kalagidde abakozesa...\nEkyabadde mu ntujjo ya ‘Floral...\nEkyabadde mu ntujjo ya ‘Floral & Cocktail Party’ e Munyonyo ebyana gye byalagidde emisono n’emibiri nga bwe balya...\nLutalo ekintu akyekwatiddemu\nOMUYIMBI w’ennyimba za laavu, David Lutalo (ku ddyo) kirabika akooye bapulomoota okumulyako ssente.


Bukedde Online - Abasse omukago ne DP bamalirizza olusirika\nAbaawambye omwana batiisizza okunona omulala\nKkamera z'oku nguudo zikutte abakuba aba b...\nEKIBIINA kya DP kitutte abakulembeze be kyegasse nabo mu mukago gwa DP BLOCK mu lusirika lwa nnaku bbiri okutema empenda ku ngeri gye bagenda okusimbawo omuntu omu ku buli kifo.\nBakkiriziganyizza nti buli kimu bateekwa okukikolera awamu omuli okukuba enkiiko okwetoOloola eggwanga n'okwongera okusikiriza ebibiina ebirala okubeegattako. Baatudde ku Flora Hotel e Wakiso. Lwatandise ku Mmande ne lukomekkerezebwa eggulo nga lwetabiddwaamu ebikonge bya DP n'abalala okwabadde Abed Bwanika ne Michael MabikKe.\nBAGGUDDE OMUSANGO KU MAO Baabadde bakyateesa ekiwayi ky'abavubuka ne kiggulawo omusango ku DP nga balumiriza nti, Pulezidenti Nobert Mao avuluze ekibiina bw'agAanye okutegeka okulonda bajjuze ebifo by'abakulembeze abazze bafa.\nRajab Ssenkubuge eyakulembeddemu banne yalambise ensonga nti ebifo bingi mu kibiina ate ebinene birimu bamyuka ekikontana n'amateeka. Yalaze nti Ssaabawandiisi Mathias Nsubuga yafa, ssentebe w'ekibiina Baswaleh Kezaala yagenda mu NRM, omuwanika Issa Kikungwe naye yafa.\nYategeezezza nti ayagala kkooti ewalirize Mao n'abantu be ttabamiruka balonde abakulembeze. Yagambe nti mu ttabamiruka baagala bakyuse ssemateeka baggyemu obuwaayiro obumu. "Twagala tusseewo akakiiko k'ebyokulonda ak'enjawulo mu kibiina okwawuka ku kabaddewo.\nTwagala Kampala afuulibwe gutundu ogunene okwawuka ku disitulikiti endala. Njagala ssemateeka akkirize omuntu yenna omulala okwesimbawo ku bwapulezidenti bw'eggwanga wadde ssi y'akulira ekibiina", Ssenkubuge bwe yagambye. Kyokka omuteesiteesi w'ekibiina Sulaiman Kidandala Sserwadda yategeezezza nti yayanjudde dda enteekateeka egenda okugobererwa mu kulonda.\nYagambye nti bagenda kutandikira ku kusomesa bammemba mu misomo era enteekateeka etandika nga May 2, 2019 . "Abagenze mu kkooti kati tebakyalina nsonga kubanga kye baagala twakikozeeko dda", Kidandala bwe yagambye. Yategeezezza nti engeri gye beegasse n'ebibiina ebirala bateekwa okukola ebintu nga tebataddeewo njawukana yonna era abali mu kkooti baveeyo.\nOmulamuzi talabiseeko mu musango gwa Stella Nyanzi\nLeero mu mboozi y'omukenkufu tukulaze engeri butto w'ebinazi gy'ayinza okkuyamba okugogola amannyo agaaguba\nMinisita alaalise okusiba abâ€™e Mpigi ababba eddagala


Abakulisitaayo mujjumbire okusoma ekitabo ekitukuvu, Bp, Katumba – Watchdog Uganda\nBishop Henry Katumba Tamale wakati ne Famire y'omusuubuzi George Kikyere Eyazimbye ekkanisa\nOmulabirizi wa West Buganda RT Rev Henry Katumba Tamale, asabye abakulisitaayo bajjumbire okugula ebitabo ebitukuvu (bayibuli) n’okwenyigira mu kuzisoma kyagamba nti kigenda kubayambako okubikkulirwa saako n’okumanya eby’omunda Katonda byagamba.\nBp. Katumba okwogera binno yabadde aggulawo ekkanisa ye Nzaza mu Busabadiikooni bwe Sembabule mu Disitulikiti ye Sembabule, eyawemense obukadde bwe nsimbi obwasoobye mu 250 nga bwawebwayo omusuubuzi George Kikyere.\nYagambye nti kyewunyisa abakulisitaayo abasinga ebitabo bya Katonda babiteeka mitwetwe ne batafaayo kubisoma songa mubaamu obubaka bungi obwetagisa okumanya eri abantu ba Katonda.\nYasiimye omusuubuzi Kikyere olw’omutima gwe yayolesa okuzimbira Mukama ennyumba, nasaba abakulisitaayo obutakoma ku kugikungiriza wabula beeyunire okugisabiramu buli lwa Sande kubanga yaabwe.\nYe Kikyere mu kwogera kwe yagambye nti yasalawo n’abomumakaage okuddiza Katonda ku ebyo byamuwadde mu bulamu, ne bakkaanya okuzimba ekkanisa, nagamba nti yagenda okulaba nga tewali kyayinza kumuddiza okujjako okutekawo essinzizo.


Bukedde Online - Bobi Wine alangiride ekiddako\nBobi Wine alangiride ekiddako\n‘Abakulira amasomero abalemeddwa okutumbula...\nENKAMBI ya Bobi Wine erangiridde nti erumba Masaka ekube olukung'aana olw’amaanyi okunnyonnyola abantu ku biriwo mu ggwanga.\nAkuliddemu enteekateeka zino, Samuel Lubega Mukaaku, yategeezezza nti olukuhhaana luno lwakubeerawo ng’ennaku z’omwezi 28/9/2018, nga lwakugatta disitulikiti endala nnya.\nMukaaku agamba nti olukung'aana luno era bajja kulweyambisa okuddamu okugatta UYD.\nYagambye nti omulamwa omukulu kunnyonnyola bigendererwa bya People Power naddala mu kiseera kino nga bwekyamaze okweraga nti abantu batandise okufaayo ku bigende mu maaso mu kisinde kya People Power.\nMukaaku yasoomozza ababadde balowooza nti ekisinde kya People Power kya Bobi Wine yekka ng’omuntu, n’agamba nti kino kyavuddewo okusinziira ku bungi bw’abantu abaabadde beewaddeyo okwaniriza omuntu waabwe.\nYayogedde ku mbeera eyabaddewo ku Lwokuna n’agamba nti baakubirizza abawagizi baabwe obutasika muguwa na babyakwerinda olw’obutayagala bawagizi baabwe kufunira buzibu mu kavuyo kano kyokka ekyabasanyusizza, bwe bunkenke gavumenti bwe yabaddeko n’eragira ddala amaanyi ga Bobi Wine n’ekisinde kya People Power aba gavumenti kye baasooka okunyooma.\nBannabyabufuzi ab’enjawulo baayogedde ku mbeera gye baayiseemu eggulo era eyali omubaka wa Makindye East Micheal Mabikke yagambye nti baamusibidde mu maka ge kyokka yasobodde okwebba n’agenda e Magere okwegatta ku banne okwaniriza Bobi Wine.\nMabikke yategeezezza nti abantu baabwe bangi baabakute n’abalala ne babalemesa okutuuka ku kisaawe ky’ennyonyi e Ntebe kyokka wadde baakikoze ekisinde kyeyongedde buganzi.\nYagambye nti obukiiko butaano obwasiddwaawo okukola ku kwaniriza Bobi Wine bw'akoze nnyo era bammemba baabwo bagenda kutuula leero okwongera okugaziya ekiddako kubanga kati People Power ekoledde nga luyiira lwa muliro mu kusaasaanira eggwanga era tewali asobola kuluzikiriza kati.\nSulaiman Kidandala yagambye nti bagenda mu maaso n’okwetegereza embeera naddala abantu baabwe abaakwatiddwa okulaba nga babaggya mu buduukulu bwa poliisi.Yayongeddeko nti ebyabaddewo biraga bulungi nti kati ekisinde kino kya bantu bonna abakooye embeera embi.\n“Buli kitundu wakirabye nga kirina abantu baakyo abakiragira eky'okukola. Tewali atambula kugenda mu kitundu kirala wabula ababeera mu bitundu bo bennyini be basalawo eky'okukola akabonero akaalaze nti embeera eri mu ggwanga ekwata ku bonna naye si ya muntu omu” Kidandala bwe yagambye.


Bukedde Online - Obukodyo bw'abasajja obusikiriza abakazi okubawa ebintu amangu\nObukodyo bw'abasajja obusikiriza abakazi okubawa ebintu amangu\nOmukyala ali olubuto yeetaaga kwegendereza\nEbiriisa abaami mu kyalo eka ne bazza mukk...\nAdded 25th July 2017\nAbamu bw’afuna omukazi ateeka ebifaananyi bye ku mukutu gwe ogwa ‘facebook’ ne ku ‘Whats App’ okwongera okulowoozesa omukazi nti talinaayo balala.\nAbaagalana mu biseera byabwe eby’eddembe gye buvuddeko.\nEBISEERA ebisinga omusajja bw’asiima omukazi oba omuwala obwongo buddukira ku bya kwegatta.\nEra abasinga bw’aba aweereddwa omukisa kizibu okusuula siteepu.\nEbimu ku bintu abasajja bye bakola okusikiriza abakazi baleme kubalwisa kubaloza ku ssukaali waabwe mulimu;\n1 Okunyumya emboozi z’okwegatta. Abasajja abamu bw’aba ayagala okwegatta n’omukazi, buli mboozi z’anyumya ziba zikwata ku bya kwegatta ekikyusa omukazi ebirowoozo naye n’atandika kulowooza ku bya kwegatta, era bw’amusaba abeera sindise asitamye.\n2 Beegulumiza nga bwe bali abakugu mu by’okwegatta, nga bw’amanyi okunoonya omukazi era bw’atayinza kwegatta na mukazi n’atatuuka ku ntikko. Oluusi omukazi bw’awulira ebyo talonzalonza ng’akkiriza naye aloze ku ssanyu eryo.\n3 Aweereza obubaka obuteeka omukazi mu muudu z’okwegatta. Okugeza ayinza okuba nga yaakamusaba omukwano, n’atandikirawo okumuweereza obubaka ku ‘WhattsApp’ okuli ebifaananyi by’abali obwereere ssaako obutambi bw’abeegatta. Bino byonna birina engeri gye bikyusa obwongo bw’omukazi era kiba kizibu lwe muddamu okusisinkana obuteegatta.\n4 Ennaku zino omusajja bw’aba ayagala okwegatta n’omukazi gwe yeegombye amulaga nga bw’abadde anoonya omukazi owokuwasa, era nti tayagala bya kiyaaye. Kino kirowoozesa omukazi nti ddala afunye omusajja ali siriyaasi, era y’ayinza n’okusaba omusajja beegatte, si kulwa ng’amufi irwa. Ebyembi olumala okwegatta, omusajja ayinza obutaddamu kunyega ku bya kumuwasa.\n5 Okufaayo ennyo. Omusajja ng’ayagala okwegatta n’omukazi afuba okumulaga nti afaayo ng’amukubira essimu buli kiseera, amuweereza mesegi, oluusi ne ssente z’okukozesa wadde aba tazimusabye. Kino kireetera omukazi okulowooza ennyo ku musajja oyo era kiba kizibu okumulumya nga tamuwa kaboozi.\n6 Akulaga obumalirivu nti ajja kusobola okutuukiriza obuvunaanyizibwa bwonna omuli okukola ku byetaago by’omukazi byonna, era bw’amusaba ez’enviiri azimuwa, naye bw’amala okwegatta taddamu kubikola.\n7 Bambala bulungi. Omusajja ayagala okusikiriza omukazi okwegatta naye ayambala bulungi wadde engoye ziyinza obutaba za bbeeyi. Kino kisikiriza omukazi n’amuwa by’ayagala.\n8 Yeesoma nti ava mu famire nnungi oba alina omulimu omulungi era ssente si kizibu kye. Wabula oluusi ayinza okuba nga mwavu era nga ne famire mwava si ya maanyi, era bino oluusi ogenda okubimanya nga by’ayagala yabifuna dda.\n9 Akuyamba mu bizibu. Omusajja ayagala okusikiriza okwegatta naye amangu afuba okulaba ng’akuyamba mu bizibu by’obeera nabyo mu kiseera ekyo. Okugeza bw’ofi irwa ajja n’asula mu lumbe, bw’oba mulwadde akujjanjaba era n’asasula ne bbiiru y’eddwaaliro okukulowoozesa nti wa buvunaanyizibwa. Naye bw’afuna ky’ayagala we bikoma.\n10 Omusajja bw’aba amanyiddwa okugeza nga ssereebu abeera n’endowooza nti buli gwe yeegomba alina okwegatta naye ate mu bwangu era bw’akusiima tadda mu bya kwegayirira, ate n’omukazi bw’alaba ssereebu ayinza obutasibaamu.\n11 Atambula n’emikwano egy’akabi ekisikiriza omukazi okwegatta naye ng’amanyi nti omusajja gw’afunye wa bbeeyi nga mikwano gye, sso ng’oluusi taba wa bbeeyi n’akamu.\n12 Bavuga emmotoka ez’ebbeeyi kubanga bakimanyi nti abakazi baagala nnyo emmotoka, era omukazi olulaba ng’omusajja yeevuga ayinza obutasibaamu.\n13 Abamu olufuna omukazi ng’amulaga w’abeera. Kino kyongera okukakasa omukazi nti ddala omusajja talina mukazi mulala n’amwewa. Wabula bw’amala okwegatta naye w’ategeerera nti gye yamutwala si ge maka ge, gayinza okuba aga mukwano gwe omuwuulu oba nga yagapangisa kugakozesa nga loogi mw’asisinkanira abakazi be yeegatta naye.\n14 Omukazi gw’akwana amutwala mu bifo eby’ebbeeyi, oluusi n’amunywesa n’omwenge n’atamiira ng’ayagala beegatte kw’olwo.\n15 Afuba okumutonera ebirabo n’okumutwala ku ‘shopping’ ayongere okumusikiriza okukkakkana ng’amuwadde omukwano.\n16 Abamu bw’afuna omukazi ateeka ebifaananyi bye ku mukutu gwe ogwa ‘facebook’ ne ku ‘Whats App’ okwongera okulowoozesa omukazi nti talinaayo balala. Kino kyongera okulaga omukazi nti ddala omusajja ali siriyaasi era amwagalira ddala era n’akkiriza beegatte.\nAlice Nalumansi omukugu mu kubuulirira abafumbo agamba nti abawala n’abakazi oluusi ebibamalamu biba bitono sso ng’ate bwe muba mwegasse toyinza kukisiimuulawo.\nAgamba nti kirungi omukazi oba omuwala bw’oba n’omusajja akusaba omukwano okwewa obudde omwetegereze.\nNalumansi agattako nti abamu bayinza okweraba olunaku lumu era ne beegatta ate ne bawangaala mu bufumbo naye era bano be batono nga ku 100, bali 10 bokka.\nBiibino ebiyamba abaagalana abanoonya okuzaala omwana\nEbireetera abakyala okufuna embuto nga bali ku ffamire pulaningi\n'Famire pulaaningi teremesa mukazi kuddamu kuzaala'


Bukedde Online - Abawala lwe bakandaalirirza abasajja nga bakyabeetegereza\nBy’okola lwe bisindika omwagalwa wo mu bwenzi...\nABAWALA babeera mu mukwano naye nga bakyetegereza baganzi baabwe. Bano batera okukola ebintu ebiremesa baganzi baabwe okwegatta mu mukwano nga kye banoonya kwe kuzuula oba omuntu gw’ali naye amwagalira ddala oba ayagala kumukozesa bukozesa oluvannyuma amusuulewo.\nMu mbeera eno abawala balina obukodyo bwe batera okukozesa okulemesa baganzi baabwe okwegatta naye n’ekigendererwa ky’okuzuula omukwabuzi n’oyo amwagalira ddala.\n1. Okutambula ne mikwano gye: Abasajja abasinga batya okwegatta n’omuwala nga waliwo omuntu omulala mu nnyumba. Omuwala bw’aba tayagala yeegatte na musajja, okutambula ne mikwano gye abeera akikozesa ng’akakodyo okulemesa muganzi we okusinda naye omukwano naddala ng’akyamwetegereza. Omusajja bw’agezaako okulemerako ng’amujuliza nga bwe bajja okuswala mu maaso ga mikwano gyabwe.\n2. Beewala okutuula ku buliri. Abawala bwe baba beewala okwegatta ne baganzi baabwe tebeetantala kutuula ku buliri oba okuyingira mu kisenge nga bakyaddeyo kuba baba bawulira ng’abagwa mu katego okugenda mu kikolwa ky’okwegatta.\n3. Bafuna essimu ez’okumukumu: Abawala abamu bwe babeera bagenda mu baganzi baabwe nga tebaagala kwegatta nabo beekobaana ne bannaabwe ne babakubira essimu buli kiseera nga kibeera kizibu ate okutandika okumuzza mu by’okwegatta. Essimu bagikozesa ng’akakodyo akakuggya ku mulamwa gw’okwegatta. Abamu beefuula be beetaaga oba nga waliwo munnaabwe afunye ekizibu.\n4. Okugenda mu nsonga. Abawala bamanyi nti abasajja tebaagala kuwulira nti omuwala ali mu nsonga olunaku lw’agenze ewuwe. Abasajja abamu oluwulira nti munne ali mu nsonga bw’aba abadde anyumya ku byakwegatta abivaako amangu ago. Wabula mulimu abasajja b’otanyumiza ebyo ng’asooka kukukebera okukakasa ky’oyogerako.\n5. Okwefuula akola kino na kiri n’atawa musajja mwagaanya kwegatta. Abawala abamu nga tebaagala kwegatta na baganzi baabwe beefuula abakola ennyo okugeza okulongoosa awaka, okusoma ebitabo abalala babeera balaba firimu oba okuva ku mirimu nga balojja nga bwe bakooye ennyo.\n6. Emboozi ezennyamiza: Ebiseera ebimu abawala banyumya emboozi ezikwasa abasajja ennaku, wano nga boogera ku ngeri gye babonyeebonyemu oba engeri gye bayisiddwamu embi mu mukwano gwabwe omukadde nga balaga nti batya okuddamu okugwa mu mukwano oba okukola ekikolwa kyonna eky’omukwano ne badda mu mbeeera gye baayitamu. Kino oluusi kiwa n’omusajja endowooza nti tekijja kulabika bulungi okugezaako okutandikawo embeera y’okwegatta mu bwangu.\n7. Okwefuula abatalina mirembe: Ebiseera ebimu abawala bateekawo embeera eraga omusajja nti tebalina mirembe okugeza ku mulimu, okubeera n’ensonga z’awaka oba ezikwata ku booluganda lwabwe. Abasajja bafuna okutya nti ssinga beetantala okutandika eby’okwegatta bayinza obutanyumirwa oba ebintu obutabagendera bulungi.\nKansala abuulirira abali mu mukwano n’abafumbo, Dan Ddamulira owa NANA Counselling Services agamba nti okulindiriza munno nga temwegasse mu buliri kirungi ng’oyagala okwetegereza gwoli naye mu mukwano kuba abasajja abamu bwe baloza ku bannaabwe oluusi babasuulawo mangu nga babalaba ng’abangu mu nsonga z’omukwano oba nga tamusanyusizza nga bw’abadde asuubira.


Bukedde Online - Poliisi ekutte n’eggalira abakozi bana ab’omu maka ga Minisita Kibuule\nPoliisi ekutte n’eggalira abakozi bana ab’omu maka ga Minisita Kibuule\nPOLIISI ekutte n’eggalira abakozi bana ab’omu maka ga Minisita Ronald Kibuule bagiyambeko mu kubuuliriza ku ngeri abalongo be gye baagudde mu kidiba ky’awaka ekiwugirwamu ne bafiiramu.\nOmulabirizi Ssebaggala ( ku ddyo) ng’asabira Kibuule. Atudde ye kitaawe wa Kibuule.\nAbakwatiddwa kuliko; ababadde balera abaana bano okuli; Peace Nankunda 23, ne Scovia Nalubwama ow’emyaka 32.\nOmwogezi wa poliisi mu Kampala n’emiriraano Patrick Onyango, yategeezezza nti abalala abakwatiddwa ye; Lawrence Kibaya 33, alongoosa awaka naddala okulabirira oluggya n’ebimuli n’omukuumi (askari) Agripa Kumanya.\nBaakwatiddwa ku Mmande akawungeezi amangu ddala ng’abalongo baakafa. Bakuumirwa ku poliisi e Mukono.\nPoliisi egamba nti bajja kugiyambako okuzuula ekituufu kyokka kati babataddeko emisango gy’okulagajjalira abaana ne batuuka okugwa mu kidiba ne bafiiramu.\nObulagajjavu musango oguli ne mu konsitityusoni mu katundu nnamba 244.\nKyokka abantu abamu tebamatidde kukwatibwa kw’abakozi kubanga mu kikomera ewa minisita waabaddewo abantu abalala mu kiseera abaana we baagwiridde mu kidiba.Abandisoose okukwatibwa kuliko mulamu wa Kibuule eyakazibwako erya Kwiini era ye yasoose okulaba emirambo gy’abaana mu kidiba.\n“Kwiini ye yasembye okuba n’abaana kyokka yabalese wansi n’alinnya waggulu mu kalina. Abakozi abawala baabadde mu kiyungu. Asikari yabadde ku gigye gya kukuuma ku geeti ,” omu ku ba famire bwe yategeezezza Bukedde.\nKigambibwa nti mu busungu n’okusoberwa, Kibuule ye yalagidde okukwata abakozi be olw’obulagajjavu. Era yasoose kwagala ne mukazi we Nnaalongo azaala abaana naye akwatibwe kubanga naye yalagajjadde.\n“Yabadde akola ki mu nju ng’abaana bali bweru?”, Kibuule bwe yeebuuzizza. Kyokka oluvannyuma yakkakkanye n’akungubagira wamu n’omukyala.\nKigambibwa nti Kibuule abadde n’abaana abalenzi basatu abalala bawala. Amaka ga Kibuule galimu kkamera ez’amaanyi eziraba buli wamu, kyokka abaana we baagwiiridde mu kidiba zaabadde tezikola olw’amasannyalaze okuvaako.\nKibuule yennyini bwe baamubikedde yasoose kugamba: ekisse abaana bange nteekwa okukimanya kubanga awaka nninawo kkamera.\nEra yaleese abakugu nga bakolera wamu ne bambega ba poliisi okutunuulira obutambi bwa kkamera kyokka nga tekuli kantu.\nWe baakeberedde kkamera, amasannyalaze gaabadde gaaka. Baategedde luvannyuma nti abaana we baagwiiridde mu kidiba amasannyalaze gaabadde tegaliiko.\nAbeebyokwerinda banoonyereza okuzuula ekituufu oba nga amasannyalaze gaavuddeko gokka oba gaggyiddwaako mu bugenderevu.\nAbamu baanenyezza Kibuule obutateeka lukomera ku kidiba ate ng’aina abaana awaka.


Ddala geyeena yaddala era yamirembe gyonna?\nGeyeena, yaddala, yalubeerera eyogerwako mu Kubikkulirwa 20:11-15 era kwekusala omusango okusembayo nga abaabula tebanakasukibwa mu nyanja y’omuliro. Tumanyi okuva mu Kubikkulirwa 20:7-15 nti omusango guno guja kubaawo oluvanyuma lw’ekyaasa era oluvanyuma nga sitaano akasukiddwa mu nyanja y’omuliro ensolo ne nabbi w’obulimba gyebali (Okubikkulirwa 19:19-20; 20: 7-10). Ebitabo ebibikkuliddwa (Okubikkulirwa 20:12) birina ebiwandiiko ebikwata ku buli kimu omuntu kyeyali akoze, ekibi oba ekirungi kubanga Katonda amanyi byonna ebyali bikoleddwa, byogeddwa, oba ebyali birowoozeddwa era alisasula n’okubonereza buli omu okusinziira ku bikolwa bye (Zabbuli 28:4; 62: 12; Abaruumi 2:6; Okubbikulirwa 2:23; 18:6; 22:12).\nKyewunyisa nti abantu abasinga obungi bakkiriza mu gulu okuba erya ddala wabula ssi mu geyeena. Okusinziriza ku Bayibuli, gweyeena yaddala nga egulu bweliri erya ddala. Bayibuli esomesa bulungi nti geyeena gyeri era ky’ekifo ababi gyebasindikibibwa oluvanyuma lw’okufa. Ffena twayonoona eri Katonda (Abaruumi 3:23). Ekibonerezo ekitugwaana kya kufa (Abaruumi 6:23). Olw’okuba ebibi byafe byonna biri eri Katonda (Zabbuli 51:4), era olw’okuba nti Katonda takoma era tagwaawo, ekibonerero ky’ekibi, nga kwe kufa, kirina okuba nga tekigwaawo era nga kyaluberera. Geyeena yaluberera era okufa kwa luberera kwetwafuna olw’ekibi kyaffe.\nEkibonerezo ky’ababi abafa mu geyeena kyogerwaako mu byawandiikibwa nga “muliro ogutaggwaawo”(Matayo 25:41), “omuliro ogutazikira”( Matayo 3:12), “ensonyi n'okunyoomebwa okutaggwaawo.”(Daniyeeri 12:2), “ensonyi n'okunyoomebwa okutaggwaawo.”(Makko 9:44-99), ekifo ewali “okulumizibwa n’omuliro” (Lukka 16:23-24), “okuzikirira emirembe n'emirembe” (2 Abassesaloniika 1:9), ekifo awali enyanja eyaka “ n’omuliro n'ekibiriiti”(Okubikkulirwa 14:10-11), “omuliro n'ekibiriiti”, ababi “banaabonyaabonyezebwanga emisana n'ekiro emirembe n'emirembe.” (Okubikkulirwa 20:10).\nEkibonerezo ky’ababi mu geyeena tekikoma era kiringa esanyu eriri mu butukukirivu mu gulu. Yesu yenyini agamba nti ekibonerezo mu geyeena kyalubeerera g’obulamu mu gulu (Mathew 25:46). Ababi bolekedde obusungu bwa Katonda n’ekiruyi emirembe gyonna. Bonna abali mu geyeena balimanya nti ekibonerezo kyabwe kyabwenkanya era nti omusango gubasinga (Ekyamateeka 32:3-5). Yye, geyeena yaddala. Yye, geyeena kifo kyakubonyabonyezebwa era kiriba emirembe gyonna nga tekikoma Yebaazibwe Katonda, okuyita mu Yesu, tusobola okuwona ekibambulira kino eky’emirembe n’emirembe.


Nkooye okunyigirizibwa!!! Lwakataaka akukulumidde ekitongole kya DPP - Watchdog Uganda\nPonsiano Lwakataka ku kkono n'omuwaabi we misango gya Gavumenti Jonatahan Muwaganya\nOMUVUZI we motooka ze mpaka Ponsiano Lwakataka akukulumidde ekitongole ekiwaabi kye misango gya Gavumenti, nga agamba nti muno mulimu abakozi abasusse okumutulugunya mu musango gwe yawawabirwa mu kooti e Mukono.\nGyebuvuddeko Lwakataka yawawabirwa Georgewilliam Kawooya omusango gw’okusalimbira ku ttaka mu bumenyi bwa mateeka ku kyalo Kiwanga ekisangibwa mu Division ye Goma e Mukono, era naakwatibwa naggalirwa mu kkomera e Kauga okumala wiiki 2.\nAgamba nti kino kyakolebwa nga takkiriziddwa kuwulirizibwa omuwaabi we misango gya Gavumenti eyali mu mitambo gy’omusango guno Johnathan Muwaganya.\nLwakataka agamba nti Muwaganya ono asusse okumunyigiriza nga buli kadde aba amwewerera okumuggalira, era nga ne mirundi mingi alabibwako n’abantu abamuwawabira kyagamba nti kino si kyabwenkanya.\n“Mpadiise amabaluwa mangi eri abakulu mu offiisi ya DPP nga neemulugunya kyokka teri muntu avuddeyo kunyamba ku mukozi waabwe, ate nga ekyamazima obujulizi obulaga nti alina kyekubiira mu musango guno bwonna mbadde nfubye okububawa.\nKyenjagala ye offiisi ya DPP okunyamba banyusize bampe omuwaabi omulala kubanga kikkirizibwa mu ssemateeka afuga e Ggwanga Uganda singa mba nga sili mumativu n’omuntu oyo ampozesa” Lwakataka bwe yategezezza bwe yabadde asisinkanye bannamawulire mu Kampala.\nLwakataka yakwatibwa ku ntandikwa y’omwaka guno nga kigambibwa nti yamenya amayumba g’abatuuze Joseline Namanya, Antony Lugonvu ne George William Kawooya, kyagamba nti takikolangako.\nEttaka lye bakaayanira lyali lya mugenzi Antonio Kiggundu nga lyali liweza yiika bbiri kyokka oluvannyuma lw’okufa, nnamwandu Gorreti Nanonzi ne bamulekwa baasalawo okulitunda nga yiika emu baagiguza Goerge William Kawooya n’endala Masusera Mukasa, Lwakataka baagamba nti tebaalina buyinza butunda era baatundira mu bumenyi bwa mateeka.\nKigambibwa nti ettaka lino lyali lya kitaawe wa Lwakataka omuto omugenzi Kiggundu.


Katikiro Mayiga’s inogular speach 2013 – thespearnews\nKatikiro Mayiga’s inogular speach 2013\nDate: June 21, 2017Author: thespearnews 0 Comments\nOKWOGERA KWA KATIKKIRO\nOKWASOOKA ERI OLUKIIKO LWA BUGANDA, NGA 24 SSEBAASEKA, 2013.\nCharles Peter Mayiga the Katikiro had more army men around him on the first day than any other Katikiro in Buganda’s history\nKatikkiro Charles Peter Mayiga eyalangirirwa ku bwa Katikkiro nga 12 Muzigo, 2013 n’akwasibwa DDAMULA nga 29 Muzigo, 2013 leero lwe giweze emyaka ebiri bukyanga ayanjulira Obuganda enteekateeka ze nga 24 Ssebaaseka, 2013. Okwogera\nNnyaniriza Abakiise b’ Olukiiko mwenna mu lutuula luno olukulu mwe nsookedde okwogerako eri Obuganda, mu butongole, kasookedde Ssaabasajja Kabaka ankwasa Ddamula.\nNnyaniriza abagenyi abazze okubaawo ng’abajulizi mu lutuula luno. Tubasanyukidde nnyo era twagala akaseera kano ke mutuwadde kababeerere kalungi era nga ka mugaso.\nNnyaniriza abali mu kibanyi. Okuva edda lyonna Olukiiko lwa Buganda lwetabwangamu abantu, abo be baddusanga amawulire mu bwangu ne bagatuusa ku baana ba Kintu, eyo yonna gye basaasaanidde.\nNkulisa Omumyuka wa Sipiika olw’okutuula mu ntebe eyo, ate ku ssaawa eno ng’akolera ddala nga Sipiika, n’asobola okukubiriza Olukiiko lwa Buganda luno Olukulu. Oli mugole mu kifo ekyo, naye emirimu ogiguddeko kiyiifuyiifu, era kirabika obuweereza bwo bugenda kubeera bwa bibala kubanga obutandikidde mu ggiya nnene!\nNsimye nnyo ennyaniriza ey’essanyu n’okwagala okundagiddwa kasookedde nnangirirwa nga Katikkiro omuggya. Buli gyeng’enze yonna nnyaniriziddwa mu ssanyu eribuzeeko katono okummalako ebigambo.\nObubaka bwonna obunjozaayoza, abagenyi abankyalidde n’abankyazizza; ebirabo ebimpeereddwa; essaala ezinsabirwa; obweyamo obumpeereddwa byonna binnywezezza. Omuganda agamba nti: Abataka abaagala…be balima akambugu.\nNfunye obukakafu n’essuubi nti obuvunnaanyizibwa obwankwasiddwa nnina bangi beng’enda okubutuukiriza nabo.\nSsaabasajja Kabaka Awangaale.\nPrevious Previous post: Dr Stella Nyanzi spoils herself after first round court victory\nNext Next post: Declassified: SUSAN NAKAWUKI, a legislator riding more on beauty than brain


Bukedde Online - Bafunye kompyuta ezinaabayambako mu kusoma kwabwe.\nRwanda bagiddiza omulambo gwa munnansi waayo...\nFik Fameica yeerindiggudde ennume y'ekigwo...\nAbasawo abasoma kkoosi ya palliative care baweereddwa kompyuta ne projector ebinaabayamabako mu kusoma kwabwe.\nABAYIZI abakola essomo lya ‘Palliative Care’ bakubiziddwa okwongera amaanyi mu misomo gyabwe kino kisobozese abalwadde bonna abeetaaga obujjanjabi bw’okubudaabuda okubufuna obulungi ate nga babufunye ku bakugu abaabisoma.\nRose Kiwanuka akulira ekitongole kya Palliative Care Association Uganda agamba nti, baakwatagana ne Mulago School Of Nursing okulaba nga batandika okusomesa abasawo okuva mu malwaliro ga Gavumenti kkoosi ya Palliative Care. Era kati bali abayizi 15 nga bebaasooka nabo era nga basomera Mulago.\n“Kino twakikola okusobola okwongera ku muwendo gw’abasawo abajjanjaba mu njijanjaba ey’okubudaabuda eya ‘palliative care’. Mu kaweefube ono tusazeewo okugulira abayizi bano ebintu ebinaabayambako mu kusoma kwabwe omuli laptop ne ‘projector’. Buli muyizi yakwasiddwa laptop ye basobola okwanguyirwa mu misomo gyabwe.” Kiwanuka bwe yagambye.\nEkitongole kya Palliative Care kinoonya fiizi okuweerera abasawo bano n’ekigendererwa ky’okulaba ng’abalwadde bonna abetaaga obujjanjabi buno babufuna naddala abalina obulwadde nga kkookolo, akafuba, siriimu, endwadde z’omutima, ensigo, n’endala ez’olukonvuba. Minisitule y’ebyobulamu nayo yakikkiriza era n’ekakasa enteekateeka y’ebyensoma mu kkoosi eno nga bwe yakubibwa ey’okusomesa abasawo bano.\nAte akola nga amyuka akulira Mulago School of Nursing, Jonathan Mugisha Kamanda yeebaziza aba Palliative Care okuwa abayizi ebikozesebwa kubanga bigenda kubayamba mu kusoma kwabwe kwe balimu kibayambe okumalayo amangu bye basoma kuba buli omu aweereddwa laptop.\nBino byabadde Mulago ku Lwokutaano.\n‘Mujjanjabe abalina obulwadde bw’olukonvuba’\nEttendekero lya bannansi e Mulago lyakutandika okuwa diguli


Okunyumisa akaboozi mu kisenge, Ssenga alambuludde omugaso gw'obutiiti mu kiwato ky'abakyala - Galaxy FM 100.2\nOkunyumisa akaboozi mu kisenge, Ssenga alambuludde omugaso gw’obutiiti mu kiwato ky’abakyala\nKyaddaki Ssenga Kawomera omukugu mu kubangula abawala n’abakyala abagenda mu bufumbo olunnaku olwaleero asabukuludde obukulu bw’obutiiti mu kisenge ky’abafumbo n’engeri gye bukozesebwa okuleeta essanyu mu bufumbo.\nSsenga Kawomera agamba nti erinnya ly’obutiiti liggwaayo nti; ‘Obutiitiibya mwami’ wabula balisalako busazi ne buyitibwa obutiiti era omukyala yenna ategeera ensonga z’omu Kisenge, bwe bulina okusooka mu nsawo ye.\nMu kisenge, Ssenga agamba nti obutiiti buyamba nnyo mu ngeri y’okunoonya omukyala. Okugeza ssinga omukyala abeera mu tulo omwami n’asisimuka ng’ayagala kulya ku kyaggulo buno bw’atandikirako.\nMungeri y’emu agambye nti obutiiti bunyuma okutunulako ng’omukyala abusibye mu kiwato n’okusingira ddala nga bweru kuba bulaga nti omukyala muyonjo.\nSsenga era agamba nti kirungi obutiiti n’obwambala nga tonnayingira buliri ne kibuwa ebbanga okubuguma ate mu kiseera nga muli mu kazannyo, obutiiti bukola amaloboozi ayinza okuwa omusajja amaanyi mu kisaawe.\nKu nsonga y’okusikiriza omusajja, Ssenga Kawomera agamba nti abakyala abamu singa yeyambula, talabika bulungi olw’omubiri gwe kyokka singa ayambala obutiiti, omusajja ayinza okumalira ebiseera bye mu kiwato olw’obutiiti okulabika obulungi.\nOMG! Omulwadde wa ‘Coronavirus’ adduse nga bamutwala mu ddwaaliro, Poliisi n’amaggye gabiyingiddemu\nBITABUSE! Twesabire nnyo okuwona omuggalo, Uganda ewezezza abalwadde ba Coronavirus 489, Gav’t erangiridde ekiddako\nVIDIYO! Laavu etabudde Lydia Jazmine ku myaka 29, kigweredde mu mmotoka mu mutto gwe mabega\nBAMBI! Ensonga za Kenzo ziwanvuye, omwana aziyingiddemu okusaba Gavumenti okumukomyawo mu bwangu, akubye Rema Q\nLUTALO LWA BIGAMBO! Abawagizi ba Kenzo batabukidde Rema mu lwatu, ensonga baziyingizaamu Juliana Kanyomozi, bano bavuma\nKITALO! Munnamaggye wa UPDF attiddwa mu bukambwe, abatemu bamutemyetemye omubiri gwonna\nMultiChoice Uganda Partners with Jumia to enhance customers experience\nOGIKUBA OBA! Abawagizi batabukidde Fik okusula mu ya Jazmine mu nkukutu, mutubuulire amazima okusinga okulya switi mu kaveera\nKYOKKA ABASAJJA! Kyaddaki Geosteady akooye okumenya omutima gwe, ayogedde omuyimbi omukyala gw’ayagala ku mutima gwe\nANTI WAAYA! Omusawo alaze lwaki obwagazi bw’abawala bweyongera nga bagenda mu nsonga, alabudde abasajja okwambala nga tebannalya\nUganda Confirms 489 COVID -19 Patients After Registering 32 New Cases\nAUDIO ALERT! Gospel Star Coopy Bly bounces back with ‘No Way-Nah ’\nMPs Odonga and Olanya to Face Court on Charges of Inciting violence in Foiled Monday Protest\nFaridah Nakazibwe Opens Up On Contesting For A Parliamentary Seat In 2021\nMasolo Queen Bad Black Shares Pics On Snap Chat While Serving Delicious Beans To Her Muscular Boyfriend\nAUDIO! Vivian Mutanda’s Mother Advises Her To Stop Spoiling Bryan White’s Name With Baseless Rape Allegations\nLydia Jazmine, Irene Ntale and Lillian Mbabazi surprise and shine at Club Beatz Online Concert as Mafikizolo, Pallaso, Navio, Kenneth Mugabi and Cindy impress


REMA olwamuwadde akazindaalo, yasoose kuyimba oluvannyuma n’ayogerako eri abantu. Yatandikidde mu kwebaza maneja we olw’amagezi ge yamuwa okwekolerawo akantu akake ng’omuntu “akeekikazi” k’alinako obwannannyini! Oluvannyuma n’alyoka agamba nti, “Kati ndi mukazi eyeetengeredde, sikyalina kye ntya. hhnj\n” Mu kiseera ekyo Rema Namakula yali mufumbo ewa Eddy Kenzo era ekimu ku bintu Kenzo bye yayogerako ebyamutabula ne Rema kwe kuzuula amayumba “Maama Aamal” (Rema) ge yali azimbye kyokka nga “Taata Aamal” (Kenzo) talina ky’amanyi.\nRema yabadde ku mukolo gwa maneja we, Godfrey Kayemba ‘Solo’ eyatikkiddwa ddiguli mu Ndejje University era omukolo gwategekeddwa okuyozaayoza Kayemba ne banne okuli ne munnakatemba Wycliffe Luyombya abaamalirizza emisomo. Ku mukolo guno ogwabaddewo akawungeezi k’Olwokutaano ku Kenron Hotel ku luguudo lw’e Wakaliga mu Lubaga, Rema kwe yasinzidde okwogera ku biriwo wabula yeewaze okukoona ku linnya lya Kenzo oba erya bba omupya Hamza Sebunya eyakyadde mu bazadde ba Rema nga October 9, 2019 e Naggulu.\nRema mu kulambulula Kayemba by’amukoledde yagambye nti alina essanyu okuba nga yakwatagana ne Kayemba kubanga by’atuuseeko mu bulamu, bingi abifunye lwa maneja we oyo.\nYagambye nti ye mu bulamu bwe, Kayemba ye maneja yekka gwe yaakabeera naye mu bya bizinensi era amuyambye nnyo okumuzimba ng’omuyimbi omukyala okusobola okwetengerera.\nAwo we yatuukidde ku kaama Kayemba ke yamukuba nti yeekolerewo akantu akake ng’omukazi mu ssente ze baali bakola mu bivvulu n’emikolo Rema kwe yayimbiranga.\nAbaabadde ku mukolo baakubye enduulu ey’oluleekereeke ng’abamu naddala abakazi bwe bawaga nti, “Kyekyo bakakase….” Okuva omukolo gw’okukyala gubeerawo, Rema abadde asirise ng’eyali bba Kenzo yekka y’ayogera kw’ebyo ebyali ku mukolo naddala ekya Sheikh Nuuhu Muzaata okumulengezza nga n’omwana wa Kenzo Aamaal ali awo awulira.\nRema yakubirizza abakyala okubeera abatetenkanya n’okwekkiririzaamu baleme kutunuulira baami baabwe ku buli nsonga. Yakubirizza abakyala okwekolera n’okuddayo okusoma, n’agamba nti naye alina enteekateeka eziddayo okusoma.\nYagambye nti abakyala beetaaga abantu ababazzaamu amaanyi n’awa ekyokulabirako kya Kayemba bwe yamuzzaamuamaanyi mu 2013 nga yaakava mu Gagamel eya Bebe Cool n’amuwa amaanyi agategeka ekivvulu, wadde nga Rema yalina ennyimba ntono ekiseera ekyo.\nAbantu obwedda bamusaba ennyimba naddala olwa “Siri Muyembe” ezoogerwako nti zikoona Kenzo, wabula yagaanye okuziyimba n’ayimbamu olwa “Singa ssi mukyala” era oluvannyuma n’azzaayo akazindaalo ewa Particko Mujuuka eyabadde kalabaalaba w’omukolo.\n‘KATI NDI MUKYALA MUFUMBO’ Rema bwe yabadde tannaweebwa kazindaalo, yazzizza Patricko ebbali n’amugamba nti ayagala ayimbe asobole okuddayo eka nga bukyali kubanga kati mukyala mufumbo.\nEmikolo gya Rema egy’okwanjula Sebunya gyakubeerawo nga November 14, omwaka guno kyokka ebigambo bingi byogeddwa okuva omwezi oguwedde Rema lwe yafulumya kkaadi eziyita abantu ku mukolo nga mu be yayita mwe muli ne Kenzo gw’abadde amaze naye emyaka 5 mu bufumbo obutabadde butongole.\nOmukolo gwetabiddwaako abantu bangi okwabadde bannakatemba, abasuubuzi, bannabyabufuzi, bannabyamizannyo okwabadde n’eyali Pulezidenti wa FUFA, Dr. Lawrence Mulindwa.\nAbayimbi abaabaddewo kuliko Ronald Mayinja, Chris Evans Kaweesa, Dr. Hilderman Kiyaga, Wilson Bugembe, n’abalala. Mu bintu eby’ekikazi Rema bye yakola era Kenzo by’agamba ebyamunyiiza mwe muli amayumba (apartments) e Namugongo m


Bukedde Online - Ab’e Bwaise basomesa abawala okukola paadi\nOlukung'aana lwa 'Togikwatako' e Kasubi luggweeredde mu mayinja...\nGgoolokipa bamutomedde ku kisaawe naafiirawo\nAb’e Bwaise basomesa abawala okukola paadi\nObulabe obuli mu kwekebera siriimu\nEnteekateeka okufufuggaza endwadde y'omusujja...\nABAKYALA b'e Bwaise mu munisipaali y'e Kawempe bayiiyizza paadi ezisobola okukozesebwa abawala okumala omwaka mulamba ssinga zirabirirwa bulungi ekinaabakuumira mu masomero.\nA bakyala nga balaga paadi eziwedde okukola.\nSaluwa Nabuule, mmemba w'ekibiina ky'abakyala ekya Tusitukirewamu Group agamba nti embeera y'ebyenfuna by’abantu mu Bwaise y’ebawalirizza okutandika okukola paadi ennyangu okukozesa abawala n'abakyala abatalina busobozi bwa kugula eziri ku buseere ezikozesebwa olumu n’osuula.\nENKOLA YA PAADI ZINO\nNabuule annyonnyola nti, ku bye bakozesa mulimu ppamba gwe bagula mu bulwaliro n’amaduuka agatunda eddagala ku ssente z'obeera nazo kuba atandikira ku 3,000/- ng'ono avaamu paadi eziri wakati wa 20 ne 25.\nGoozi naye bamugula mu bifo bye bimu nga naye atandikira ku 3,000/- ng'ono akozesebwa ku paadi nnyingiko kuba agenda kitono. Engoye eza ppamba agonda bazigula mu katale ka St. Balikuddembe nga kisinziira ku ssente z'obeera nazo.\nOyinza okugula olwa 2,000/- n'osalamu ebiwero ebikola paadi eziri wakati wa 15 ne 18 kuba babutungira mu maaso n'emabega wa paadi.\nEkidondi kya wuzi n'empiso bigula 500/-.\nAkaveera akakozesebwa nako okagula ku bulwaliro buno nga katandikira ku 5,000/-, naye kano kakozesebwa ku paadi ezisukka mu 30 kuba nako kagenda kitono. Mu buli paadi muteekebwamu kamu.\nl Sala obutundu bwa ppamba ne goozi mu sayizi entonotono n'akagoye ka ppamba akagonvu mu bipimo eby'ekigero. l Bw’oba ozinga paadi osooka ppamba asaliddwa n’omuzinga mu kitundu kya goozi gw'osaze obulungi.\nGoozi n'akaveera biyamba okukwata omusaayi ne gutayitamu. l Bw’omaliriza, teeka akawero k'olugoye lwa ppamba agonda wansi oteekeko akaveera ke wasaze, zzaako ppamba gwe wazinze mu goozi osembyeyo akawero akalala akakoleddwa mu ppamba agonda kungulu awo otandike okutunga paadi n'empiso ey'engalo.\nKu paadi batungirako obuwuzi obutono obukozesebwa okusiba paadi ku mpale.\nAkulira ekibiina kino, Florence Masuliya agamba nti batandise okutalaaga mu masomero nga bayigiriza abawala okuzeekolera nga batungisa empiso ez'engalo kuba amaka mwe bava tegaliimu by'alaani ate nnyangu okwekolera nga bakozesa ssente entono.\nPaadi zino okwawukanako n'eza bulijjo, bwe bamala okuzikozesa bazooza n'amazzi amabisi n'oluvannyuma ne bazinyumunguza mu mazzi agalimu omunnyo omutono okutta obuwuka.\nOmuwala kimwetaagisa okubeera ne paadi mukaaga kuba buli lunnaku abeera alina kukosesa waakiri ssatu olwo bw'azooza n'aleka ng'azaanise mu musana okukala obulungi kuba bw'azambala nga tezikaze zizaala obuwuka obumulwaza.\nMakanika bamukutte lwa kuganza muk’omusajja\nMumbere bamututte mu batujju e Nalufeenya\nUganda Cranes mu kutendekebwa\nOlukung'aana lwa 'Togikwatako'...\nOlukung'aana lwa 'Togikwatako' e Kasubi luggweeredde mu mayinja na masasi\nMorocco y'egenda okutegeka eza...\nAKAKIIKO k’ebigwa bitaraze mu CAF ekibiina ekiddukanya omupiira ku lukalu lwa Africa nga kakubirizibwa ssentebe...\nOmuwanika wa Olympics Committee...\nMunnabyamizannyo abadde omuwanika mu bitongole by’emizannyo n’amasomero, Godfrey Nuwagaba afudde kibwatukira amakya...\nGgoolokipa bamutomedde ku kisaawe...\nGGOOLOKIPA wa Persela, Choirul Huda afiridde ku myaka 38 oluvannyuma lw’okutomeragana ne bazannyi banne ng’ataasa...\nYing. alumirizza abajaasi okumusaba...\nYINGINIYA mu minisitule y'ebyokwerinda alumirizza abakulira ettendekero ly'amagye okumusaba enguzi asobole okuweebwa...


Ochola alagidde okunonyereza ku ASP Mutabingwa, Byekuusa ku nguzi - Watchdog Uganda\nOMUDUUMIZI wa Poliisi ye ggwanga Martin Okoth Ochola alagidde mbagirawo okutandika okunonyereza ku muselikale we bidduka avunanyizibwa ku kulwanyisa enguzi mu baselikale banne ASP. Moses Mutabingwa ku bigambibwa nti aliko bwe yakozesa obubi offiisi ye.\nMutabingwa gye buvuddeko yakwasibwa offiisi evunanyizibwa ku kulwanyisa enguzi mu baselikale b’okunguudo oluvanyuma lw’abakulu okukimanya nti enguzi yali esusse ku kkubo.\nNga 25 omwezi gw’omusanvu omwaka guno Ochola yalagira ekitongole kya Poliisi ekivunanyizibwa ku kukwasisa empisa kinonyereze ku Mutabingwa kubigambibwa nti aliko abantu 3 okwali ne Sgt. Idi kalulu be yatulugunya, okubasosola nga akozesa amawanga, kyekubiira saako n’okubayisaamu amaaso.\nOchola mu bbaluwa gyawandiise agambye nti ayagala aba Professional Standards Unity PSU okunonyereza bunnambiro ku nsonga eno oluvanyuma bamuwe alipoota asalewo eky’okukola.\nOffiisi Mutabingwa gyakulira yatandikibwawo mu 2014 oluvanyuma lwabagoba ba Takisi okutegeeza Pulezidenti Museveni nti abaselikale baali basusse okubajjako ensimbi mu nkola eye nguzi.


ESSUULA Essuula 8 Essuula 9 Essuula 10 Essuula 11 Essuula 12 Essuula 13\n6 Naye\tkaakano aweereddwa okuweereza okusinga okuwooma, era nga bw'ali omubaka w'endagaano esinga obulungi, kubanga yalagaanyizibwa olw'ebyasuubizibwa ebisinga obulungi.\n13 Bw'ayogera\tnti\tEndagaano empya ey'olubereberye aba agikaddiyizza. Naye ekikulu era ekikaddiwa kiri kumpi n'okuggwaawo.\n8 Omwoyo\tOmutukuvu ng'ategeeza kino, ng'ekkubo eritwala mu kifo ekitukuvu terinnalabisibwa, ng'eweema ey'olubereberye ekyayimiriddewo;\n23 Kale\tebifaananyi\tby'ebye eby'omu ggulu kyabigwanira okunaazibwa n'ebyo, naye eby'omu ggulu byennyini okunaazibwa ne ssaddaaka ezisinga ezo.\n5 Ng'ajja mu nsi, kyava ayogera nti Ssaddaaka n'ebiweebwayo tewabyagala, Naye wanteekerateekera omu biri;\n15 Era n'Omwoyo Omuakuvu ye mujulirwa gye tuli: kubanga bw'amala okwogera nti\n19 Kale ab'oluganda, bwe tulina bugumu okuyingira mu kifo ekitukuvu olw'omusaayi gwa Yesu,\n22 tusemberenga n'omwoyo ogw'amazima olw'okukkiriza okutuukiridde, emitima gyaffe nga mansirwako okuggyamu omwoyo nubi, n'emibiri gyaffe nga ginaabwa n'amazzi amalungi:\n17 Olw'okukkiriza\tIbulayimu; bwe yakemebwa, n'awaayo Isaaka; era eyaweebwa ebyasuubizibwa n'essanyu yali agenda okuwaayo omwana we eyazaalibwa omu yekka;\n23 Olw'okukkiriza Musa, bwe yazaalibwa, abazadde be ne bamukwekera emyezi esatu, kubanga baamuleba nga mulungi; ne batarya kiragiro kya\tkabaka.


Bukedde Online - 'Obukulembeze bw'ennono bulina okweyambisibwa okutumbula enkulaakulana mu ggwanga'\n'Obukulembeze bw'ennono bulina okweyambisibwa okutumbula enkulaakulana mu ggwanga'\nMukole ku bizibu bya ba Imaam b'omu Kampala - RCC\nKATIKKIRO Charles Peter Mayiga agamba nti obukulembeze bw’ennono bulina okweyambisibwa okutumbula enkulakulana mu ggwanga olw’okubeera okumpi n’abantu saako okuwa amagezi Uganda etandike okulowooza ku ky’okuwa abaana ebeetu ly’okuyiiya n’okukozesa ebitone.\nBino byonna biri mu mboozi eyagudde amakerenda ng'anyumya n'omusasi wa Bukedde DICKSON KULUMBA ku myaka 26 egy'amatikkira ga Kabaka Mutebi II;-\nBiki ebikoleddwa Obwakabaka okutumbula eby'enjigiriza?\nOkusookera ddala okukubiriza obukubiriza abantu nti basoosewaze eby'enjigiriza ndowooza nti ogwo mutendera munene. Kabaka atukubiriza emirundi egitamanyiddwa na muwendo natulaga nti eky'okubugagga kyoyinza okulekera omwana,ku musomesa era abantu bangi bamwanukudde.\nAmasomero mangi kabaka agatandiseewo okuviira ddala ku gasooka okutuuka ku gasembayo,abantu nebagagendamu ne babangulwa. Eky'okusatu, kabaka ayambye abaana bangi okuyita mu nsawo ya Kabaka education fund. Ndowooza nti ku ludda olwo Obwakabaka bukoze kinene ng'osanga singa obwakabaka tebwaliwo, omutendera gw'ebyenjigiriza gwetuliko sinnga tetuguliiko.\nKu by'obulamu, era obwakabaka bukoze kinene okusookera ddala mu kaweefube w'okutangira abantu endwadde era kino okirabira mu Kabaka okubeera emunyeenye y'ekitongole ky'amawanga amagatte mu kulwanyisa obulwadde bwa mukenenya,ekifananyi okifuna bulungi nti awo ali ku byabulamu.\nSinga kabaka taliwo,tetwabibadde na misinde mubunnabyalo. Emisinde gino givuddemu okutumbula eby'obulamu okuli okulwanyisa okutonya mu bakyala,obulwadde bwa nnalubiri. Singa kabaka taliiwo osanga eby'okugemesa abaana byandibadde byanjawulo. Okukubiriza Nnabagereka gwakola eri abaana abawala obutafuna mbuto nga tebanetuuka kubanga bwebazifuna nga tebanetuuka ate bafunirayo endwadde. Ebyo byonna bisoboka kubanga obwakabaka webuli. Ndowooza tulina okweyambisa obukulembeze obw'ennono okulaba nti twongera amaanyi mu kaweefube gwetulina ow'amasomero tulina ey'okuzimba amasomero g'ebyemikono,tulina enteekateeka ngazi mu by'obulamu kubanga abantu ababangule obulungi nga basomeseddwa nga bafunye eby'enjigiriza eby'omulembe ate balamu, be babeera ab'omugaso mu mulembe guno omutebi.\nObukulembeze obw'ennono kyeki?\nObukulembeze bw'ennono kitegeza Ssabasajja Kabaka okutuukira ddala ku mukulembeze asembayo mu nteekateeka y'Obwakabaka. Abakulu b'ebika osobola okuboogerako okuviira ddala ku kasolya okutuukira ddala ku luggya.obwo bwonna bukulembeze bwa nnono.\nKabaka agonjoodde nnyo enkayana mu bika nnyingi. Emyaka mitono egiyise agonjodde emigozibano mu kkobe,engeye, Nakinsige,envubu okulaba ng'ebika binywera okutuukiriza obuvunanyizibwa bwaabyo.\nOmulamuzi Ssekaana yalamudde bulungi mu musango gw'ekika ky'ekkobe bweyawadde abantu amagezi nti ensonga z'emisango gy'ebirina girina kusalibwa Kabaka kubanga ensonga z'ebika mu nnono zaffe Kabaka yazimala era omuntu bwayawukana ku ntereeza eyo, abeera afuuse kaasa,ayawukanye ku mugendo!\nEkyo kyetukubiriza abantu bonna. Kabaka yalagira buli kika kibeera n'embuga esala emisango muunda mukyo,eyo bweremwa ng'ogenda mu ddiiro lya katikkiro- kkooti ya kisekwa,bwova eyo ng'ogenda ewa Kabaka,bwegukumegga ng'ojjulira gyaali oba olyaawo yejjulule. Eyo y'entereeza gyetulina mu nnono ya Buganda. Toyinza kuba ng'okayanira bya nnono ng'ate byokola si bya nnono.\nEnsonga y'eddwaliro okutumbula eby'obuamu eyimiridde etya?\nEnteekateeka z'eddwaliro tuzirina naye kintu kinene. Twalowooza nti katusooke tukole obujjanjabi obusookerwako kubanga endwadde ezisinga ebitundu 70ku buli 100 zijja ku butabeera bayonjo nga Kabaka bweyabadde e Bugerere yakubiriza abantu okwemanyiza okunaaba mu ngalo n'ebintu ebirala. Tukola ensisira z'eby'obulamu era abantu nkumi na nkumi,bajjanjabwa nga bwetulinda obusobozi n'eddwaliro eddene lirizimbibwa.\nBangi mu kiseera kino balaba eby'enjigiriza byaffe ng'ebyetaaga okukyusa tudde ku masomo g'ebyemikono,okiraba otya?\nEnkola gyetugoberera mu by'ebyenjigiriza gavumenti eyawakati yegibangawo era enkola eriwo kati ya mwana kufuna 100 ku 100. Kituufu bangi balowooza nti sinnungamu. Omwana bwakwata ebintu obukusu n'ayita, kiyinza okumubuzaako kyeyekolera oluvanyuma. Kati ekiri mu nsi ku ludda olw'ebyenjigiriza kwe kulekera abaana ekyaanya okuba abayiiya. Singa otunulira tekinologiya gwetulina ensangi zino ng'ebyuma kalimagezi, omutimbagano, emikutu gimukwanira, enkola ya mobile money,bivudde mu buyiiya si kugamba nti ababiyiiya,balina diguli.\nObuyiiya singa ogenda e katwe, ebyuma ebyo byebaweesa bisobola okubeera ku ddaala ly'ensi yonna nga babulamu okuwawulwa-finishing. Singa wetegereza ababazzi ng'oli bwakubajjira akammeza tojjula n'olowooza nti bivudde bulaaya.\nGavumenti eyawakati esaana okutandika okulowooza ku ky'okuvumbula ebitone,bwe bivumbulwa nebitumbulwa okusinzira ku ngeri abayizi gyebatendekebwamu. Kati ensoma ey'abaana okukwata obukusu egenda eddiba kakati wetwogerera, ebintu bikalimagezi mu nsi nnyingi, ekimu kisobola okukola emirimu gy'abantu 10. Abantu abayiiya pulogulamu ebyuma ebyo kwebikolera n'ababiweesa bafuna ensimbi nkumu. N'olwekyo tulina okulaba engeri ensi bwegenda ekyuka. Obwakabaka busobola okubeerako kyebukola naye kirina okutandikiraku gavumenti eyawakati kubanga yevunanyizibwa ku kyusa eby'ensoma y'eggwanga.\nBwekityo tulina okutandika okulekera abaana ekyaanya okuyiiya n'okutumbula ebitone. Basobola okutandika okuwa omwana eyayiiyiza ekintu oba alina ekitone mu kintu obubonero nga bwebuweebwa amaanyi oluzungu n'abalala.\nWaliwo abalina endowooza nti bajjajja abakulu b'ebika tobalabawo ng'enjogera y'ennaku zino bweeri,Buganda ogitambuliza ku basuubuzi. Obutuufu bwa kino buli butya?\nEkyo si kituufu n'akamu. Nkugambye nti Kabaka agonjodde ensonga nnyingi mu bika. Ensonga zagonjoola ziyitamu mikono gyange, nkyadde ku butaka bw'ebika obw'enjawulo,awo mbeera ntumbula bika,ntambudde n'abataka emitala w'amayanja nga njagala basisinkane abazzukkulu baabwe nga nziggyayo obukulu bw'ebika. Sirowooza nti eriyo omuntu akuliza ekika nga nze. Njogera kimu bibiri nga njogera ku kika kuba bwoyogera ku mutima ng'omulala ayogera ku ndiga. Era ndowooza nti ebika bivuddeyo nnyo olw'ekyo. Twakola ebibumbe biibyo ku Kabakanjagala,okwagala okuggyayo obukulu bw'ebika. Omuntu ayogera ekyo abeera tagoberera nsonga.\nAbakulu b'ebika emirimu gyaabwe wegiri mirala,abasuubuzi nabo egyaabwe mirala sirowooza nti abakulu b'ebika bandikoze egy'abasuubuzi. Katugambe nanditambudde n'abakulu b'ebika netugenda eyo mu byalo okunoonya ettofaali. Abakulu b'ebika batulambika mu nnono ne ofiisi yaabwe tugitaddeko amaanyi. Okutwalira awamu ndowooza ebika biyitimuse nnyo emyaka gino.\nN'ekirala kyensobola okwongera okukunokerayo, kwe kulanya ewa Kabaka. Enteekateeka zino Katikkiro azibeeramu. Ebika nasanga byali bimaze emyaka 10 nga tebiranya.\nEbika byandikoze ki okwezimba?\nBisanye okubeera n'obukulembeze. Nga birina Katikkiro n'akakiiko akafuzi akaammanyi. Balina ebiwandiiko n'enteekateeka ez'okugenda mu maaso okuli okulambula abazzukkulu. Ebika bitandise okukola enteekateeka z'enkulakulana.\nTwagala ettaka lyonna ery'ebika libeere mu nkiiko z'abayima. Bayinza okujja ofiisi ya Ssabawolereza wa Buganda nebayambako olw'okusobola okukuuma n'okutaasa ettaka olw'emirembe egirijja.\nEby'ensowole biyinza okukomezebwa bitya?\nBwotunulira ebyafaayo,edda n'edda wabaddewo ab'eggwanyiza kyokka okuyita mu mbuga ezirina okuteekebwa mu bika, zezinagonjola enkayana zino naye okwegwanyiza n'ensowole bizibu bya kumalawo. Naye byonna Kabaka amala ensonga naziyingiramu, nazitereeza.\nKabaka Okulambula obutaka bw'ebika kirimu makulu ki?\nOkusooka abazzukkulu bangi tebalamaga ku butaka bwaabwe. Bwe batalambula ebika binafuwa n'obutaka okwagala okusanawo. Kabaka bwalambula obutaka bw'ebika,kiwalirizza abazzukkulu nabo okuddamu okulamaga\nKinyweza obumu kubanga kabaka bwaba analambula, ab'ekika balina okwekwanyakwanya bamulambule.\nKikuuma ettaka naddala ng'abo abaagala okunyaga ettaka ly'ebika nga batya oluvanyuma lw'okumanyira ddala nti obwo bwe butaka bw'ekika ekyo.\nKireetayo enkulakulana ku butaka kubanga Kabaka gyalambula,beeteekateeka.\nKyongera okuggumiza obukulu bw'ebika kubanga Buganda erukibwa bika n'olwekyo Kabaka bwabirambula abeera akkatiriza obukulu bw'ebika ng'erimu ku ssiga okutudde obwakabaka.\nObubaka bwo obusembayo eri abantu ba Buganda:\nNkulisa nnyo ssabasajja kabaka ng'ali ku nnamulondo ya Buganda. Olugendo lubadde luwanvu lubaddemu obuwonvu n'ebiko naye okutuusa leero mukama atubedde. Tetulema kwebaza kabaka olw'engeri gyatulambiseemu okuleeta enkulakulana, okuyamba abavubuka okuvaayo. Nebaza nnyo abantu ba Buganda abataweera okulaba ng'Obwakabaka butambula. Okuyimirizaawo Obwakabaka emyaka 26, awatali musolo gusolozebwa mu ngeri ntongole, tekibadde kintu kya kuzanya okuggyako ng'oli agamba nti atamukutte. Omulimu munene,mulimu muzito naye Abaganda n'emikwano gyaffe batuwagidde netubeerawo netukola ebyo ebitugasizza emyaka 26 ate n'emyaka egirijja. Awo obuganda bwonna mbwebaza n'abantu bangi abatalina baganda betutambudde nabo era ndowooza ekyo kirungi mu kugatta eggwanga lyaffe Uganda.\nMmengo yakubunyisa abaami b'emiruka n'abatongole\nWuuno omusika w'ekika ky'engeye omuggya Sheba Kakande Kibirige


EBIGAMBO EBIMU BIGENDA BIBULA\nABAAGAZI b'olulimi Oluganda kyetaaga okuvaayo amangu bakole okunoonyereza ku mannya g'ebika, ensibuko n'amakulu gaago kubanga amannya gano mangi nnyo era wano tuwugako mawuge so ng'ebigambo ebimu omuva amannya gano bigenze bibula n'ebimu amakulu gaabyo ne gafiira ddala. Abanoonyerezza abanajja bandigaziya ku mulimu gwe tutandiseeko wano sinakindi n'okuzuula ebyafaayo by'amannya bye tutoogeddeeko wano.\nAgamu ku mannya n'amakulu gaago:\nMUKWAYA NE NAMUKWAYA:\nAmannya gano ga bantu abeddira Embogo nga gava mu kigambo okwaya ekyakozesebwanga mu lulimi lw'entabaalo. Abatabaazi baabanga ne kye bayita okwaya emmere. Abasajja be baayitanga abaayi baatambulanga era bwe baasanga emmere yonna gye beetaaga nga tebasaba wabula nga bagikwata bukwasi ne basiba ne batwalira abatabaazi. Kuno kwe baayitanga okwaya nti emmere baayaayanga njaaye. Oyinza okugamba nti Mukwaya ne Namukwaya gategeeza abantu abanoonyeza abatabaazi emmere mu lutalo.\nKAYIMA NE NAKAYIMA\nAmannya gano galina akakwate n’ekigambo muyima. Abayima be balaalo. Abaganda balowooza nti Abayima bantu balungi mu ndabika era bwe bagamba nti yakula kiyima baba boogera ku muntu alina emba ensoobolokufu n’akayindo akatono akawanvu. Amannya Kayima ne Nakayima mu kusooka galabika gaali googera ku baana abaakula ekiyima abalina ennyindo endaalo n’emba ensoobolokofu oba empanvu.\nAmannya LUYIMA ne NALUYIMA nago ansibuko yaago y’emu eva mu kigambo Muyima ekikozesebwa okutegeeza omulaalo.\nLiva mu kigambo kanyiga ekitegeeza obusungu era kiriko n’olugero nti ‘Akanyiga akakwata embwa omuyizzi takamanya’.\nLino linnya lya bawala abeddira Emmamba nga liva mu mayinja agakozesebwa mu kuweesa agayitibwa omuyindu.\nBano baba bawala abeddira Engabi nga nalyo liva mu lulimi lwa baweesi. Abaweesi bwe bafukuta amayinja agayitibwa omuyindu, bagasaanuusa ne bafunamu ebyuma ebiwanvuyirivu bye bayita emisinga nga mu gino mwe baweesa ebyuma ebitali bimu. Mu misinga mwe muva erinnya Namisinga.\nSSENNYONJO NE NANNYONJO:\nAmannya gano gava mu kigambo ennyonjo nga kino kirina amakulu ga mirundi ebiri. Amakulu agasooka waliwo ennyonjo ezaatikkirwanga Kabaka ku ngule ye nga bino byabanga buuma obwaweesebwanga ne bussibwa ku ngule ya Kabaka okwogera okugirabisa obulungi. Ku makulu gano kusobola okuba nga kwe kuva amannya Ssennyonjo ne Nannyonjo. Ennyonjo endala kiba kituuti okutuuzibwa abagole nakyo bakiyita nnyonjo.\nErinnya lino liva mu kigambo muyizzi ekiyitibwa omuntu akola omulimu gw’okuyigga.\nMITALA NE NAMITALA:\nAmannya gano ga bantu abeddira Endiga. Gava mu kigambo mutala ekitundu omuntu kye yaakasengako nga tekuli mmere wadde abantu. Bwe biba ebitundu ebingi bye biyitibwa emitala. Bwe bagamba nti gundi yaakasenga ali ku mutala baba bategeeza nti ali ku kitundu kipya era tekuli mmere. Emitala kiyinza era okutegeeza nti olina ky’osomoka oba kibira oba mugga olwo ekitundu ky’ozzaaako oyinza okukyogerako nga emitala w’omugga.\nLinnya lya bawala nga liva mu kusiwa nga luno lulimi olukozesebwa mu kuyiisa omwenge.\nOkusiwa kwe kuddira omuwemba omusiike era nga gimaze n’okuseebwa n’oguyiwa mu mubisi olwo n’ogenda ng’ogumerengulira mu mubisi n’ebibatu byo. Kuno kwe bayita okusiwa omwenge era mwe muva Nassiwa.\nNalyo linnya lya bakazi nga liva mu kigambo kweggama ekitera okukozesebwa ku nkuba ne ku bakazi abafumbo. Okweggama enkuba kwe kufuna ekifo enkuba w’etesobola kukukubira n’obeerako awo okutuusa lw’ekya ne weeyongerayo. Abakazi abafumbo bw’akugamba nti alina we yeggamyeko ayinza okuba nga yava mu bufumbo olw’ebizibu n’agira ng’afunako w’abeera ekyosi kimale okuyita alyoke addeyo mu ddya oba yeeyongereyo awalala. Omukazi bw’agamba nti mu bufumbo yeggamyeyo bweggami aba ategeeza nti tagenda kufumba, ajja kutuusa ekiseera aveeyo. Noolwekyo Nabweggamo kitegeeza ekifo ekisobola okukutaasa obuzibu okumala akaseera.\nKIMERA NE NAKIMERA:\nAmannya gano ensibuko yaago eviira ddala ku mulangira eyava e Bunyoro n’ajja okulya Obwakabaka ng’ono ye Ssekabaka Kimera. Abaganda baamwogerako nti yamera ku Baganda kubanga yava Bunyoro okujja okulya Obwakabaka so nga mu Buganda mwalimu abantu. Baamwogerangako nti Kimera eyamera ku Baganda erinnya Kimera ne litandikira awo. Abawala batuumibwa Nakimera.


Bukedde Online - 'Aba DP baagala AIGP Bangirana ave mu ofiisi\n'Aba DP baagala AIGP Bangirana ave mu ofiisi\nEkyabadde mu kivvulu kya Hellena Nanjego\nIsaac Maddo eyatekaayo omusango guno ng'ayita mu looya we, David Mushabe asabye omulamuzi Henrietta Wolayo okuyisa ekiragiro ekiyimiriza Bangirana okutuusa omusango guno lwe gunaggwa.\nBangirana teyazze mu kkooti wabula Josephine Kiyingi eyakiikiridde Ssaabawolereza wa gavumenti yawakanyizza okusaba kwa Maddo n'agamba nti waliyo ebbaluwa okuva ewa Mutambi eragira Bangirana okusigala mu ofiisi.\nWabula ate omuwandiisi ow'enkalakkalira mu minisitule y'ensonga ezoomunda mu Dr. Benon Mutambi yategeezezza nti yamuwandiikira ebbaluwa emulagira okusigala mu ofiisi eno wadde nga kontulakiti ye yali eweddeko.\nJulius Kirya looya wa Maddo yategeezezza nti ekitongole kya poliisi kye kirina okugaba emirimu mu poliisi so si Mutambi, noolwekyo ofiisi eyo agirimu mu bukyamu nga n'omusaala afuna ekibi eri abawi b'omusolo.\nYayongeddeko nti waliwo okunoonyereza kw'omubalirizi wa gavumenti okukwata ku Bangirana okumukugira okubeera mu kifo ekyo.\nPoliisi eyingidde mu nsonga za Dr Stella Nyanzi\nAbebyokwerinda bafulumizza enteekateeka eneegobererwa e Kololo


1 Samwiri 18:1,1 Samwiri 31:1-1 Samwiri 31:4,Ebyabaleevi 21:18,2 Samwiri 9:3,2 Samwiri 9:6,1 Ebyomumirembe 8:34,1 Ebyomumirembe 9:40 LCB - Omukwano gwa Yonasaani ne Dawudi - Awo - Bible Gateway\n1 Samwiri 18:1\n1 Samwiri 18:1 Endagaano Enkadde nʼEndagaano Empya (LCB)\n18 Awo Dawudi bwe yamala okwogera ne Sawulo, Yonasaani n’aba bumu ne Dawudi, era n’amwagala nnyo nga bwe yali yeeyagala.\n1 Samwiri 31:1-4\n1 Samwiri 302 Samwiri 1\n1 Samwiri 31:1-4 Endagaano Enkadde nʼEndagaano Empya (LCB)\n31 Mu kiseera kyekimu Abafirisuuti baali balwana ne Isirayiri. Abasajja ba Isirayiri ne badduka Abafirisuuti, bangi ku bo ne battibwa ku Lusozi Girubowa. 2 Abafirisuuti ne banyiikira okugoberera Sawulo ne batabani be, era ne batta Yonasaani, ne Abinadaabu ne Malukisuwa. 3 Olutalo Sawulo ne lumuba bubi, abalasi ab’obusaale ne bamuzingiza era ne bamuleetako ekiwundu kinene.\n4 Awo Sawulo n’agamba eyasitulanga ebyokulwanyisa bye nti, “Sowola ekitala kyo onfumite, abatali bakomole abo baleme okunkwata ne bambonyaabonya n’okunswaza ne banswaza.” Naye eyasitulanga ebyokulwanyisa bye n’atya era n’agaana okukikola.\nSawulo kyeyava asowola ekitala kye ne yetta.\nEbyabaleevi 20Ebyabaleevi 22\nEbyabaleevi 21:18 Endagaano Enkadde nʼEndagaano Empya (LCB)\n18 Kubanga tewaabengawo muntu yenna aliko akamogo ku mubiri gwe anaasemberanga. Gamba: omuzibe w’amaaso, oba omulema, oba eyakyama ennyindo, oba eyakulako ekintu ekyasukkirira obuwanvu;\n2 Samwiri 9:3\n2 Samwiri 82 Samwiri 10\n2 Samwiri 9:3 Endagaano Enkadde nʼEndagaano Empya (LCB)\n3 Kabaka n’amubuuza nti, “Tewaliwo muntu mu nnyumba ya Sawulo eyasigalawo gwe nnyinza okukolera ebirungi olw’ekisa kya Katonda?”\n2 Samwiri 9:6\n2 Samwiri 9:6 Endagaano Enkadde nʼEndagaano Empya (LCB)\n6 Mefibosesi mutabani wa Yonasaani, muzzukulu wa Sawulo n’ajja eri Dawudi n’avuunama mu maaso ge.\n1 Ebyomumirembe 8:34\n1 Ebyomumirembe 71 Ebyomumirembe 9\n1 Ebyomumirembe 8:34 Endagaano Enkadde nʼEndagaano Empya (LCB)\n34 Mutabani wa Yonasaani yali\n1 Ebyomumirembe 9:40\n1 Ebyomumirembe 9:40 Endagaano Enkadde nʼEndagaano Empya (LCB)


Lord Fred Sebatta – ababaka\nHome Topic Lord Fred Sebatta\nLord Fred Sebatta\nHome › Forums › Culture, Edutainment and Pure Fun › Emmunyenye za Ababaka / Ababaka stars › Lord Fred Sebatta\nThis topic has 3 replies, 2 voices, and was last updated 4 months, 1 week ago by clouckiff clouckiff.\nSeptember 14, 2008 at 6:03 am #19051\nSsebatta akoze kkampuni ekuume ennyimba ze\nOMUYIMBI wa kadongokamu Fred Ssebatta akoze kkampuni gy’atuumye Matendo Enterprises egenda okukuuma ennyimba ze n’ebintu bye. Ekitebe kya kkampuni eno kisangibwa Kibuye okuliraana essundiro ly’amafuta erya Kobil.\n“Okukola kkampuni eno, mbadde nkooye abantu abeefuula abatuyamba naye nga batubba bubbi. Abagula ennyimba zaffe bangi batubba kyokka nga bbo bafunamu nnyo.\nEky’okulabirako nneekokkola omusajja gwe naguza olutambi lwange olwa Musango gwa Bazadde okwali oluyimba Sam Wange. Yampa bukaseti 150 n’okutuusa kati taddangamu kulabika,’’ bwe yagambye.\nAgamba nti n’eyagula olutambi lwe olwa Gambling tannamuwa yadde ekikumi.\nSeptember 14, 2008 at 6:05 am #19651\nNsoosewo ka article naye nga omuyimbi waffe ono yoomu ku basinga okuba nennyimba ennyingi ennungi mu tterekero lyaabwe erye nnyimba. Ekisinga okubeera nga kizzamu amaanyi, yoomu kwaabo abatakyuuse na mulembe, era nga yadde ebiseera biringa bwebiri, yye akyawereza ebintu ebyekwasiza ddala ku nnono yaffe eyo Buganda.\nMarch 26, 2009 at 10:41 pm #22742\nFred Sebatta y’omu ku bayimbi ba Kadongo-kamu abatayisibwamu maaso. Aludde mu kisaawe ky’okuyimba era obulamu bwe bujjudde ebisirikko.\nYe nnannyini Matendo Band, okusooka eyayitibwanga Matendo Promoted Singers.\n“Nnazaalibwa Nakwaya ku mayiro 45 ku lw’e Hoima. Nnasomera Nakwaya Pulayimale gye nnamalira ekyomusanvu era nnafuna guleedi ‘A’.\nNnagenda mu siniya y’e Kalinaabiri mu 1972 kyokka yadde nze nnalinga nkulembera bannange mu kibiina, okusoma kwange tekwakoma wala. Nnakoma mu siniya yaakubiri era awo ensi we yatandikira okunkuba obuswanyu. Nnadda eka ne nkwata enkumbi n’okunoga emmwaanyi.\nOkuyimba nnakutandikira mu pulayimale naye nnali sikwagala ng’abasomesa be bakunsibako.\nSaalwa nnyo waka nga nnaakava mu ssomero. Mwannyinaze, Evona Nabatta y’ajja mu kyalo n’annona n’andeeta e Kampala, ne ntandika okubeera naye e Kibuye gye yali yafumbirwa.\nNnatandika okukanika pikipiki mu Kiyembe mu 1974. Eno nnamalayo akaseera katono ne ngobwa oluvannyuma lwa mukama wange okuntuma sipanda n’ebyuma ebirala nga sibimanyi ne ndwawo okubimutwalira.\nMukama wange yasooka kunkuba bikonde olw’obusungu kuba nnannyini pikipiki gye baali baleese yagitwala mu kifo ekirala bagikanike. Ekyaddirira kungoba.\nNnasalawo okuyigirira omulimu gw’okukuba ebikonde mu ‘KBC’ (Kampala Boxing Club) e Nakivubo era n’eno saalwayo ate ne nzira mu kukanika emmotoka.\nNnafuna galagi mu Ndeeba ewa Kawalya. Wabula buli lwe nnannyukanga nga ng’enda okuyiga okusuna endongo oluvannyuma lw’okunyumirwa ennyimba za Ssebadduka ne Eclas Kawalya.\nEddalu lye nnalina mu kiseera ekyo lyansuula mu buzibu obutagambika. Olumu nnasimbula emmotoka y’omusajja ne ngivuga ne bannange okwetooloola Kampala ne ngikuba ekigwo. Amawulire gaatuuka eri mukama wange Kawalya n’awunga. Nze banzirusa mu ddwaaliro Nsambya ebyaddirira nnabimanya bansiibudde.\nBwe nnawona nnaddayo ewa Kawalya. Yantunuulira n’angamba mmuviire mu maaso.\nNnafuna galagi endala mu Ndeeba. Eno saalwayo ng’ate mmaze n’okuyiga okukuba ebivuga kwe kuyiiya oluyimba lwange olwasooka ‘Sam wange’ mu 1982. Nnagattako ennyimba endala ttaano n’enkola ‘ejjinja’.\nNnasaba omulimu mu kibiina kya Buganda Cultural Company ekyakulirwanga Dan Mugula.\nMu kibiina kino twafunanga omusaala gwa 150/- buli mwezi.\nNga ndi ne Prossy Nabigumira, twayawukana ku kibiina kino ne tukola ekyaffe mu 1984 kye twayitanga Kadongokamu Super Singers. Twalimu ne Matiya Luyima.\nWabula mu 1990 nnatandika Matendo Promoted Singers oluvannyuma ne nkifuula bbandi”.\nSebatta yaakafulumya entambi z’ennyimba ezisoba mu 20. Olukyasembyeyo yalutuumye ‘Gambling’ okuli oluyimba lwa ‘Ayi Ssaabasajja mw’aloopera abamuyeekera mu kisaawe ky’okuyimba. Ye yayimba ‘Ddole w’omwana’, Nnalwewuuba ne ‘Gologoosa’.\nMusajja mufumbo, alina abaana era alina ke yeekoledde.\nKu Ssande eno, Sebatta alina ekivvulu ku C&C e Kibuye.\nMukyala wa Sebatta nabamu ku baana baabwe.\nMarch 26, 2009 at 10:41 pm #22743\nbukedde Thursday, 26 March 2009\nOLUYIMBA LWA ‘AYI SSAABASAJJA’\nAYI Ssaabasajja Kabaka Mukama wange gusinze. Gwe mbuga gutta atatuuse…\nObwongo obundaga awali ensobi nkwata butamba kye nva nnaganja mu nsi, Ne Kabaka okusiima okunnyambaza ebitiibwa yava ku bye nkola era, Naye waliwo be kyayisa obubi, be siiyatule era omuntu wa wano kkoyi, Kye baava banzisa mu kkutiya ne basuula eyo ne bakotoggera ensi, Ndi mabega wa firiigi Beene mpunyira eyo gye banzisa baganje, Kyokka obabuuza mu nju ekiwunya basajja bo abo ne bawoza mmese nfu, Ssebo Mukama wange bakulimba abantu abo kamwakoogera nze ncuuma, Bukyanga nsirika si bwa jjo, oba kizigo kyogererweko…\nBalina omukisa ab’emyoyo emibi egitabafaanana ne bw’agenda ku lumbe, bagiteebeza ssewagetto olw’obutamiivu nga nnyini kukikola akaga Nsaba osiime Kitaffe owulire ensonga bangi abamettebwa enziro ate nga b’olaba nga bennyini ddala Abaganda be beenyigidde mu kyo, Bawandula abasajja abamanyi ennono obulungi fitina ya wano etekya, Mu byoyo by’endiga mwe bamansa ensanga kitange banoonya okubba embuzi, Ne basagambiza bawoomese enkolwa ku kawunga mbu kawooma okukira enkoko, Weegendereze abakulya mu ngalo, mu ngalo… abasinga banoonya byabwe…\nSi buli awoza Ssebo Ssebo wangi Mukama wange nti abeera mwesigwa nnyo, Mbadde eyalyamu Yesu olukwe naye yajja bw’atyo Nnamunswa tebaba bbo, Waliwo abawoza bbaffe w’oligwa sirikusuula nga beggamyewo lwa nkuba, Ng’olulengera akasana ate awoza leka oti, Omuganda wa wano kkoyi, Bateeseza ebituufu mu nsobi abantu abaffe ne baguma tufiirwe, N’oluusi boogera ebifa e Buganda babikyusa bamala geerogozza, Olaba n’amanyi nti eno ewaffe tulya ndaggu atussizaamu kaaama, Tufuna okutya nga katemba agenda mu maaso mu beekulubeesa e mbuga… N’EBIRALA


GIWUNYE! Kkooti eragidde bboosi wa Eddie Mutwe akwattibwe mu bwangu lwa mutwe munene – Galaxy FM 100.2\nGIWUNYE! Kkooti eragidde bboosi wa Eddie Mutwe akwattibwe mu bwangu lwa mutwe munene\nKkooti y’okuluguudo Buganda eyisiza ekibaluwa kibakuntumye eri omubaka we Kyadondo East mu Palamenti Robert Kyagulanyi ssentamu amanyikiddwa nga Bobi Wine ne munne David Lule olw’okulemwa okweyanjula mu kkooti enkya ya leero.\nBobi Wine ne banne 4 bali ku misango gy’okutambula mu ngeri emenya amateeka omwaka oguwedde webaali beekalakasa nga bawakanya omusolo ogwa OTT.\nMunnamateeka waabwe Abdullah Kiwanuka, asabye omulamuzi nti okwongerayo omusango bw’ategeezeza nti abantu be bakooye nnyo olunnaku olw’eggulo nga batuuse mu Kampala obudde bw’ekiro okuva mu mambuka ga Uganda.\nKiwanuka era asabye omulamuzi okulagira oludda oluwaabi, okubawa ebiwandiiko byonna n’obujjulizi bwe basuubira okweyambisa mu kiseera nga batandiise okwewozaako.\nOlunnaku olwaleero mu kkooti mubaddemu Eddie Sebuufu amanyikiddwa nga Eddie Mutwe ne Nyanzi Fred Sentamu.\nOmusango gwongezeddwaayo okutuusa nga 12, August, 2019.\nOkusinzira ku ludda oluwaabi, abavunaanibwa mu July wa 2018 baali batambulira mu kibinja ku City Square mu Kampala nga bawakanya omusolo ogwa OTT nga tebagoberedde tteeka erya Public Order Management Act.


Bukedde Online - Bamufumise ekiso\nOmumyuka wa Kayihura atandise okubangula abaserikale\nAbawagizi balwanidde ku kkooti e Mpigi\nOmusuubuzi w’ebirime mu kabuga k’e Nyendo, Musa Badda (wansi) yatwaliddwa mu ddwaaliro e Masaka ng’ataawa oluvannyuma lw’okufumitibwa omuserikale wa SPC ekiso ky’oku mmundu. Kigambibwa Bosco Mpiima ye yamufumise nga kigambibwa yabadde amuggyako mmundu ye. Bino byabaddewo Lwakusatu.\nMpiima yabadde asindikiddwa kuva ku poliisi okuwerekera ku musuubuzi Teddy Navuga okuwaliririza Badda okumusasula 300,000/- z’abadde amubanja. Badda yagguddwaako omusango gw’okugezaako okubba emmundu ku muserikale ku fayiro SD/65/27/- 7/2016 ku poliisi e Masaka.\nKamelo awadde Lucrecia akakwakkulizo\nNze sikuta - Rolena


HAKUMA MUCHEZO! Gavumenti yeddizza ettaka lya 'centenary park' mu Kampala, Diyirekita wa KCCA Kisaka alangiridde ekiddako - Galaxy FM 100.2\nKyaddaki Kkampuni ya Nnalongo Estates ewadde Gavumenti yiika 2 ku ttaka lya centenary park okuyisaawo oluguudo lwa Kampala Fly Over, olw’omulembe olugenda okuyita waggulu.\nYiika 2 eziwereddwayo zigiddwa ku Yiika 4 n’obutundu 7, ku liizi ekitongole kya Kampala Capital City Authority (KCCA) gye kyawa Kkampuni ya Nnalongo Estates.\nOkusinzira ku ssenkulu w’ekitongole ki KCCA Dorothy Kisaka, oluvanyuma lw’enteseganya, Nnalongo Estates ekkirizza okubaddiza yiika 2 okuzikwasa ekitongole ekikola enguudo mu ggwanga ekya Uganda National Roads Authority okuyisaako oluguudo era omulimu gugenda kutandikirawo.\nAte Nnalongo Sarah Kizito, nannyini kutandikawo Kkampuni ya Nnalongo Estates asuubiza nti wadde yakkiriza okuwaayo yiika 2 akyalina okulwana, okulemesa Gavumenti okutwala yiika 2 n’obutundu 7 zasigazza mu kiseera kino era ensonga zigenda mu kkooti.\nNnalongo Kizito One\nKinnajjukirwa nti wabaddewo okusika omuguwa wakati wa Sarah Kizito ne KCCA. Kigambibwa KCCA yasaba dda okwedizza ettaka lyonna yiika 4 n’obutundu 7 olwa Sarah Kizito okulemwa okuteeka mu nkola ebyakanyizibwako omuli okuteekawo ekifo ky’okuwumuliramu n’emmere eri ku mutindo gw’ensi yonna, ekyavaako okusika omuguwa.


Bukedde Online - Omukazi yantamya amaka\nKing James emezze abanunuzi\nOmukazi yantamya amaka\nSaagala kwegatta ku makya\nOmusajja yenna libeeera ssanyu na kirooto kye okufuna omukyala kw’awummuliza ebirowoozo naye nze ate nze okusinziira ku mukazi gwe nnafuna kye yantuusaako kiyinza okumbeerera ekizibu ennyo okwesiga ekitonde kyonna ekikazi.\nNze Musa Buwembo 43 nga nnali mutuuze w’e Kajjansi. Natuuka ne nfuna omukyala nga tukwatagana bulungi nnyo ng’abaagalana bwe balina okubeera era ne tuwangaala naye okumalira ddala ebbanga lya myaka 17 ne tuzaalayo n’abaana basatu.\nEbbanga nga lyetoolodde natandika okuwulira ebigambo okuva mu bannange nti mukyala wange yandiba ng’alina omusajja omulala gw’apepeya naye nga siriiwo, ekintu kye saasooka kukkiriza anti nga ndaba mukyala wange tuwangadde ebbanga eddene ddala. Nasalawo okunywerera ku mirimu gyange egy’obusuubuzi nsobole okuweerera n’okulabirira obulungi abaana bange.\nEngeri gye kyali nti twali bapangisa ku mizigo, nasalawo nnoonye ssente nkyuse ku bulamu era nafunayo pawundi 8000 nga nnina ekigendererwa ky’okugula poloti nzimbe ennyumba yaffe ey’amaka.\nWabula ku ssente zino natoolako pawundi 200 ne nziwa mukyala wange n’abaana ne bagendako mu kyalo era nga eno baamalayo ennaku ssatu.\nNze ku pawundi ze nnali nsigazzaawo nasalawo okugulako poloti wabula ne simanya nti kuno kwe kwali kugenda okuva obuzibu obwasattulula amaka gaffe.\nKu poloti gye nnagula bwe twatuuka okukola endagaano eno nagiteeka mu mannya gange n’abaana nga simanyi nti kino omukyala kigenda kumunyiiza okutuuka okuyombanga buli lunaku okumbuzaako emirembe.\nBuli lwe natuukanga ekiro nga mukyala wange atandika okwekwasa obusongasonga obwamuviirangako okuyombanga olutatadde nga ne bwe nasirikanga nga waakiri abeera ancokooza era waakiri tuyombe ng’ambuuza ssente mmeka ze nnafuna na wa we naziteeka.\nBwe nnalaba kimpitiriddeko nange nasalawo nfune eky’okukola ekiyinza okuwugula ku bwongo bwange nve mu mbeera ey’okweraliikirira era wano we nnatandikira okunywa omwenge.\nEby’omukyala okuyombanga nnali mbigumidde kubanga ne bwe yayombanga nga simuddamu okutuusa obudde bwe bukya, naye ekyasinga okunneeraliikiriza ye musajja wa poliisi eyali atandise okusigula mukyala wange ate okutandika okuntiisatiisanga kye nnalowooza nti kya bulabe nnyo gyendi.\nN’ekyasinga okummalamu amaanyi n’okutuuka okudduka awaka ye mukyala wange okufuna olubuto mu musajja ono owapoliisi era n’amuzaalira n’omwana.\nEngeri gye kiri nti omwami ono nnali mmutya nasalawo okubeesonyiwa mbalekere emirembe nange nsigaze obulamu.\nEkirala ekyannyiiza ye mukyala wange okugenda ng’ategeeza ab’ehhanda zange nga bwe natabuka omutwe mbu nsula mu kibuga nga ntaayaaya ne yeerabira nti ye yabindeetera.\nKati abaana bange be nnazaala mu muktyala ono tewakyali n’omu akkirizibwa kujja kundabako.\nEkirungi basoma ng’omukulu amaze S6, omulala ali mu S4 n’asembayo ali mu S2.\nEssaawa eno ndi mu kusoberwa kubanga kati sikyalina we nsula n’omulimu sirina nsabiriza busabiriza.\nAwo we nsabira omuntu yenna alinayo omulimu gwonna nze wendi nsobola bulungi okukola.\nOsobola okukuba ku ssimu ya mukwano gwange eya 0705372169 ne nnyambibwa\nOmukazi ayiiridde mutabani we olweje